9 Vitamin & Mineral Ini Bantu Atasi Masalah Senggugut Wanita

Bolehkah pengambilan suplemen membantu dalam mengatasi senggugut ketika berlakunya
pendarahan haid
? Ikuti perkongsian artikel ini untuk mengetahui lebih lanjut mengenainya.

Untuk mendapatkan lebih banyak info tentang Kesihatan Wanita, sila dapatkannya
di sini.

Mengatasi senggugut

Kekejangan haid
 boleh menyebabkan rasa menyucuk dan
kesakitan di bawah perut
 selama 1 hingga 2 hari. Keadaan itu juga boleh menyebabkan anda mengalami sakit belakang dan ada kalanya disertai rasa mual dan muntah.

Bagi sesetengah wanita, masalah senggugut yang dialami boleh menyukarkan diri menjalani kehidupan harian seperti biasa.

Berita baiknya, mengamalkan multivitamin tertentu dapat membantu mengurangkan ketidakselesaan akibat senggugut.

Jenis kesakitan senggugut semasa haid

Sebelum anda mengetahui jenis suplemen yang dapat
mengatasi rasa sakit senggugut
 ini, ayuh kita fahami keadaan senggugut yang boleh anda alami.

Senggugut Primer

Merupakan kekejangan haid biasa dan bukannya disebabkan penyakit lain. Ia biasa bermula 1 atau 2 hari sebelum
pendarahan haid bermula
.

Kesakitan yang dirasai boleh berada pada tahap ringan hingga berat pada bahagian bawah perut, punggung atau paha, disertai dengan gejala lain seperti mual, muntah, keletihan dan juga
cirit-birit.

Kesakitan senggugut ini biasanya akan semakin berkurangan apabila anda meningkat usia dan mungkin hilang sepenuhnya
selepas melahirkan bayi
.

Senggugut Sekunder

Merupakan
kesakitan haid
 yang disebabkan oleh gangguan atau jangkitan pada
organ pembiakan wanita
 seperti fibroid, jangkitan, sista atau endometriosis.

Keadaan senggugut ini sering disertai dengan pendarahan berat,
haid tidak teratur
, kesukaran mengandung, masalah keputihan atau kesakitan semasa seks.

Pengambilan suplemen & multivitamin

Sekiranya anda
mengalami senggugut
 sekunder, rawatan perubatan mungkin diperlukan bagi mengurangkan dan mengatasi gejala yang dialami. Manakala pengambilan suplemen dan multivitamin dapat membantu mengatasi senggugut primer.

Antara kandungan yang harus ada dalam multivitamin pilihan anda adalah:

Magnesium bantu mengatasi senggugut

Mineral penting yang membantu mengeluarkan tenaga daripada makanan, menghasilkan protein baharu, mengekalkan tulang sihat dan menjaga kesihatan otot dan saraf.

Magnesium juga berfungsi untuk pemulihan selepas bersenam, kekejangan otot serta kekejangan haid.

Zat besi

Pendarahan haid
 cenderung menyebabkan
penurunan kadar zat besi badan
. Tahap zat besi rendah boleh menyebabkan masalah seperti keletihan, pening dan sakit kepala yang memburukkan lagi
gejala haid
.

Dapatkan nasihat doktor terlebih dahulu sebelum memulakan pengambilan
suplemen zat besi.

Zink

Pengambilan suplemen zink dipercayai dapat membantu meredakan kekejangan haid yang teruk bagi membolehkan wanita meneruskan rutin harian seperti biasa.

Vitamin B boleh mengatasi senggugut

Suplemen vitamin B dapat membantu mengurangkan kesakitan period. Vitamin B1 – tiamin, dan vitamin B2 – niasin, terbukti dapat membantu meredakan kekejangan.

Vitamin B6 pula penting untuk pelbagai fungsi tubuh. Jadi, mengamalkan pengambilan vitamin ini dapat membantu meredakan
simptom PMS
, termasuklah melegakan kesakitan haid.

Sebaiknya sebelum memulakan pengambilan sebarang vitamin B, berbincanglah dengan doktor untuk mengetahui dos yang bersesuaian.

Baca juga:

Asid lemak omega-3

Pengambilan
asid lemak omega-3
 sebagai makanan tambahan dapat menghilangkan rasa sakit haid. Ini kerana omega-3 dapat mengurangkan keradangan, sekali gus meredakan kekejangan haid.

Bagi kebanyakan wanita, tahap omega-3 dengan omega-6 adalah tidak seimbang. Keadaan ini boleh menyebabkan peningkatan keradangan prostaglandin – yang bertanggungjawab untuk sensasi kekejangan pada senggugut primer.

Mengatasi senggugut dengan Vitamin D

Wanita yang mengalami
kekurangan vitamin D
 dapat meredakan kekejangan haid dengan mengimbangkan semula kadar vitamin ini dalam tubuh.

Vitamin E

Vitamin ini dapat membantu fungsi imun, melindungi hati dan sel-sel lain daripada kerosakan oksidatif kerana sifat antioksidannya.

Pengambilan suplemen ini juga dapat meningkatkan pengeluaran 2 enzim yang menekan metabolisme asid arakidonik – menyebabkan peningkatan saluran darah.

Peningkatan aliran darah sangat membantu lapisan rahim ketika otot berada dalam keadaan kekejangan, sekali gus mengatasi senggugut
semasa haid
.

Chasteberry

Merupakan makanan tambahan yang dapat melegakan kesakitan haid melibatkan gejala fizikal seperti kekejangan, sakit kepala dan sakit pada payudara.

Chasteberry
 juga dapat melegakan perubahan mood dan gejala psikologi melibatkan
kitaran haid
.

Kalsium boleh bantu mengatasi senggugut

Kalsium dipercayai dapat membantu mengurangkan beberapa gejala PMS seperti
perut kembung
 dan keletihan, selain daripada mengatasi perubahan mood serta kegelisahan.

Namun, anda harus berwaspada kerana pengambilan makanan tambahan kalsium secara berlebihan boleh
mengakibatkan sembelit
.

Anda juga dinasihatkan untuk berunding dengan doktor terlebih dahulu jika mengambil ubat lain, termasuklah hormon tiroid atau antibiotik.

Mengatasi senggugut dengan suplemen

Mengalami PMS adalah tempoh yang menyakitkan dan amat tidak disukai oleh kebanyakan wanita. Walau bagaimanapun, beberapa makanan tambahan dapat membantu meredakan gejala fizikal dan emosi anda.

Tahap keberkesanan makanan tambahan ini hanya akan dilihat selepas ia diamalkan secara konsisten untuk tempoh 3 hingga 6 bulan.

Anda dinasihatkan untuk merujuk kepada doktor terlebih dahulu sebelum pengambilan sebarang makanan tambahan bagi mengatasi ketidakselesaan haid.


Takut Nak Minum Susu Sebab Manis? Ini Pilihan Susu Sesuai Untuk Penghidap Diabetes!

Pesakit diabetes memang wajib berpantang makanan serta minuman yang manis dan termasuk juga susu. Persoalannya, wujud atau tidak susu untuk kencing manis?

Ini kerana susu adalah salah satu item ruji yang biasa dan perlu ada di dalam menu diet seharian. Jom terus baca artikel untuk
tahu tentang kaitan diabetes dengan susu
!

Untuk mendapatkan lebih banyak info tentang Kencing Manis, sila dapatkannya
di sini.

Keperluan susu bagi orang sakit diabetes…

Ramai yang mungkin hanya mengaitkan diabetes dengan komplikasi umum seperti potong kaki atau buta sahaja tanpa mempedulikan akibatnya terhadap tulang dan sendi.

Untuk pengetahuan anda semua, kencing manis itu mungkin akan meningkatkan risiko individu mengalami tulang dan sendi rapuh akibat menghidap kondisi osteoporosis.

Kajian terbitan National Institute of Arthritis and Musculoskeletal
 “Individu dengan diabetes
cenderung untuk memiliki tulang dan sendi yang kurang padat dan rapuh
. Ia akibat kondisi osteoporosis yang didalangi oleh ketidakmampuan tubuh badan menghasilkan insulin dengan cukup,”

Disebabkan itu pula,
makanan dan minuman yang kaya dengan kalsium
 seperti susu adalah sangat penting bagi mereka. Pun begitu, wujud juga risiko lain di sebaliknya.

Ini kerana susu tidak hanya mengandungi kalsium tetapi juga gula, karbohidrat dan lemak. Umum mengetahui bahawa ketiga-tiganya adalah musuh ketat bagi diabetes.

Kenapa susu juga musuh ketat pesakit diabetes?

Seperti mana yang telah kami nyatakan di atas tadi, susu tidak hanya kaya dengan kalsium tetapi juga gula, karbohidrat serta lemak –
 musuh ketat bagi pesakit kencing manis
.

Di dalam susu juga, wujud sejenis sebatian bernama laktosa. Ia adalah antara faktor risiko paling bahaya dan akan memberi kesan kepada gula darah dalam tubuh badan.

Laktosa ini biasa digunakan untuk memberi rasa manis secara semula jadi pada susu. Kandungan bahan ini mampu mencapai hingga 40% daripada total kalori pada susu.

Apabila laktosa ini masuk ke dalam tubuh badan, ada enzim khas bernama laktase yang berfungsi untuk mengubah laktosa kepada glukosa dan galaktosa di dalam tubuh badan.

Proses enzim ini akan berlaku dengan lambat, maka kadar gula dalam darah anda akan kekal tinggi. Jadi, susu juga tergolong dalam
kategori rendah indeks glisemiks (IG)
.

Apa pula jenis susu untuk kencing manis?

Perkara paling penting dalam mencari dan mengambil
susu yang bagus untuk kencing manis
 adalah dengan
memilih susu rendah atau tanpa lemak
 yang memang sangat sihat.

Ia amat bagus buat pesakit diabetes terutamanya bagi mereka yang ada masalah berat badan berlebihan atau obesiti. Ini kerana ia
mungkin mampu menurunkan berat badan
.

Pun begitu, susu rendah atau tanpa lemak ini masih mengandungi gula dan karbohidrat yang sama dengan susu biasa. Kesannya, kadar gula dalam darah masih terjejas.

Jadi, apa yang anda boleh buat adalah minum pada kualiti dan kuantiti yang sesuai. Sebagai contoh, anda mungkin boleh ambil susu jenis ini segelas sahaja dalam masa sehari.

Selain susu rendah atau tanpa lemak ini, ada juga alternatif lain yang sesuai sebagai susu untuk kencing manis!

Alternatif selamat selain daripada sumber haiwan!

Sebenarnya, anda tidak boleh terlalu jumud dan cuma fokus kepada susu daripada
 sumber haiwan seperti lembu atau kambing
 sahaja. Wujud lagi jenis susu sihat lain.

Buat anda yang masih belum tahu, susu daripada hasil tumbuhan adalah antara alternatif susu untuk kencing manis ekoran kandungan nutrisinya yang bagus.

Berikut merupakan alternatif
 jenis susu untuk kencing manis
 yang anda mungkin boleh cuba:

Susu kacang soya

Susu kacang badam

Susu biji rami

Ini kerana jenis-jenis susu alternatif ini
agak kurang dengan gula, karbohidrat dan lemak
. Apa yang lebih penting, ia juga kaya dengan kalsium yang sangat anda perlukan.

Dalam erti kata yang lebih mudah, anda masih boleh dan perlu ambil susu jika ada kencing manis. Syaratnya, ia perlu sesuai, selamat dan ideal terhadap kondisi anda itu.

Baca juga:

Bagaimana pula dengan produk tenusu lain?

Hakikatnya, ada banyak lagi produk tenusu lain selain susu yang biasanya wujud di dalam menu diet seharian kita semua seperti
keju, yogurt, mentega dan lain-lain
 jenis lagi.

Sama juga halnya dengan susu tadi, ia masih boleh diambil namun pada kuantiti dan kualiti yang ideal. Dapatkan informasi dan nasihat lebih lanjut daripada doktor anda.

Jadi, anda tidak lagi perlu risau ketika mahu minum susu jika
ada diabetes.
 Ia masih penting buat tubuh anda, ya!


Orang Sakit Diabetes Bukan Saja Kena Potong Kaki, Tapi Ada Masalah Kaki Lain Yang Lebih Kronik!

Salah satu ciri ciri kaki diabetes yang ramai tidak pernah tahu ialah keadaan yang disebut sebagai kaki Charcot. Penghidap kencing manis sememangnya berisiko untuk mengalami masalah kaki diabetes ini.

Apakah yang dimaksudkan dengan kaki Charcot?

Kaki Charcot: Ciri ciri kaki diabetes yang kurang diketahui

Apabila menyebut berkenaan masalah kaki diabetes,
ramai yang membayangkan masalah saraf dan pemotongan kaki.

Namun, sebenarnya masalah kaki diabetes lebih daripada itu.

Ada satu lagi keadaan ciri ciri kaki diabetes yang dikenali sebagai
kaki Charcot (Charcot foot
).

Walaupun kes kaki Charcot ini amat jarang berlaku, namun ia merupakan salah satu komplikasi yang agak serius khususnya kepada penghidap diabetes.

Penyakit ini boleh menjejaskan tulang, sendi dan juga tisu lembut pada bahagian kaki dan juga buku lali.

Tulang mula menjadi lemah dan boleh menjadi patah. Sendi pula boleh menjadi terkehel.

Sekiranya tidak dikesan dan dirawat lebih awal, sendi boleh teralih dan kaki perlahan-lahan menjadi cacat atau berubah bentuk.

Kaki yang cacat pula boleh menyebabkan luka tekanan terbentuk pada kaki.

Bagi pesakit diabetes, luka yang terbuka seperti ini
boleh menyebabkan jangkitan berlaku dengan lebih teruk sehingga membuatkan kaki mengalami komplikasi lain yang lebih buruk.

Siapakah yang berisiko mendapat ciri ciri kaki diabetes seperti ini?

Keadaan kaki Charcot ini berlaku dalam kalangan mereka yang mempunyai masalah neuropati periferal,
 yang lazim dialami p
enghidap diabetes.

Neuropati periferal merujuk kepada keadaan di mana saraf di bahagian kaki bawah telah mengalami kerosakan.

Kerosakan ini kemudiannya menyebabkan hilangnya rasa sensasi pada kaki.

Tanda atau simptom kaki Charcot

Antara tanda-tanda atau simptom jika anda mengalami kaki Charcot ialah:

Bahagian kaki yang terjejas berasa lebih panas atau suam berbanding bahagian tubuh yang lain

Kaki berasa sakit

Bahagian yang terjejas mengalami kemerah-merahan

Wujud pembengkakan pada kaki yang terjejas

Bagaimana keadaan kaki Charcot didiagnosis?

Pada peringkat awal ia berlaku, agak sukar sebenarnya untuk mengesan masalah ini walaupun dengan menggunakan kaedah X-ray.

Namun, ia boleh diketahui dan dikesan melalui tanda atau simptom yang telah dinyatakan di atas.

Ia lebih mudah untuk dikesan dalam kalangan mereka yang mempunyai penyakit diabetes dan juga neuropati periferal.

Kaedah rawatan untuk ciri ciri kaki diabetes ini

Bagi mereka yang disahkan mempunyai masalah kaki Charcot, terdapat dua jenis kaedah rawatan yang tersedia.

Pertama ialah rawatan tanpa pembedahan, dan yang kedua melibatkan pembedahan.

Bagi rawatan tanpa pembedahan, ia mungkin melibatkan tiga kaedah utama:

Berehat tanpa pergerakan

Pada peringkat awal ia berlaku, kaki berada dalam keadaan yang sangat rapuh.

Oleh itu, bagi melindungi tulang agar ia dapat sembuh dengan sendirinya, anda perlu berehat dan tidak meletakkan sebarang beban atau tekanan pada kaki.

Anda mungkin perlu menggunakan tongkat atau kerusi roda jika perlu bergerak. Kaki anda pula mungkin akan mengambil masa selama berbulan-bulan untuk kembali sembuh.

Memakai kasut khas

Anda juga mungkin perlu memakai kasut khas selepas tulang kaki anda sembuh.

Ini bertujuan mengelakkan kaki Charcot kembali berulang selain melindungi tulang yang sudah sembuh.

Perubahan atau penyesuaian aktiviti

Selain itu, sebarang aktiviti harian juga perlu disesuaikan dengan keadaan semasa anda. Jika sebelum ini anda kerap mengangkat barang yang berat, anda tidak boleh melakukannya lagi.

Ini untuk mengelakkan kejadian kaki Charcot berulang kembali setelah sembuh.

Selain itu, ia juga bertujuan mengelakkan kejadian yang sama berlaku kepada sebelah kaki lagi.

Pembedahan pula akan dilaksanakan bagi mereka yang mempunyai kecacatan kaki yang lebih teruk sehingga boleh menyebabkan ulser berlaku.

Komplikasi yang boleh berlaku akibat masalah kaki diabetes ini

Kecacatan pada kaki atau buku lali akibat Charcot boleh menyebabkan masalah kaki diabetes yang lain.

Ini termasuklah ulser kulit yang berpunca daripada tekanan tulang pada kasut atau lantai.

Sekiranya ia menjejaskan bahagian buku lali, sendi di kawasan tersebut boleh menjadi tidak stabil, sekali gus menyebabkan ulser.

Bagi penghidap diabetes, ulser yang dialami akan lebih sukar untuk sembuh disebabkan aliran darah yang terganggu pada bahagian kaki.

Jika ulser tersebut menjadi lebih teruk, pesakit diabetes berpotensi untuk mengalami amputasi pada kaki.

Ini yang boleh anda lakukan untuk elak kaki Charcot

Terdapat beberapa perkara yang boleh anda lakukan untuk mengurangkan risiko mengalami ciri ciri kaki diabetes seperti ini.

Ia bukan sahaja boleh mengelakkan ciri ciri kaki diabetes ini berlaku, tetapi juga mencegah sebarang komplikasi lain yang boleh berlaku.

Ikuti tip di bawah ini:

Elakkan sebarang perkara atau aktiviti yang boleh menyebabkan kecederaan pada kaki

Pastikan anda mengawal paras gula darah untuk mengelakkan kerosakan saraf daripada terus berlaku

Kerap memeriksa kaki dan buku lali anda setiap hari

Ikuti nasihat doktor sekiranya ia melibatkan penjagaan kaki anda

Ingatlah, pesakit diabetes sememangnya berisiko tinggi untuk mendapat ciri ciri kaki diabetes ini.

Jika dibiarkan dan tidak dirawat, ia boleh menyebabkan komplikasi lain yang lebih buruk kepada anda.


Minyak Meletup-letup Masa Goreng Ikan, Cuba 6 Tip Ini Untuk Pastikan Ikan 'Cantik Kejadiannya'!

Alamak, ikan goreng asyik melekat saja kat kuali! Ada ke cara goreng ikan yang selamat dan tak akan buatkan minyak terpercik ke muka? Haa.. Kalau nak tahu lebih lanjut, jom baca tip goreng ikan daripada kami. Ikan tak melekat, kuali pun tak perlu disental!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Kebaikan makan ikan

Ikan merupakan sejenis protein berkualiti yang rendah lemak. Ia juga merupakan sumber utama
asid lemak omega-3
 dan juga vitamin, terutamanya vitamin B2 (riboflavin) dan D.

Badan kita tidak dapat menghasilkan asid lemak omega-3. Oleh sebab itu, satu-satunya cara untuk mendapatkannya adalah melalui pemakanan harian.

Selain itu, ikan juga kaya dengan kalsium dan fosforus serta mineral seperti zat besi, zink, iodin, magnesium, dan kalium.

Menurut kajian, pengambilan 2-3 hidangan ikan seperti salmon, hering, kembung, ikan bilis, atau sardin setiap minggu dapat mengurangkan risiko penyakit jantung sebanyak 36%!

Amalan makan ikan dapat melawan penyakit melalui beberapa cara. Asid lemak omega-3 dapat mengurangkan
masalah degupan jantung yang tidak teratur
. Malah, ia juga dapat
mengurangkan tekanan darah
 dan meningkatkan pengaliran darah.

Disebabkan manfatnya yang pelbagai,
American Heart Association
 juga menggalakkan agar semua orang makan ikan sekurang-kurangnya 2 kali seminggu.

Tip dan cara goreng ikan

Bagi ibu-ibu yang sudah
pro
, menggoreng ikan bukanlah satu masalah yang besar. Namun, untuk anak gadis yang baru belajar, menggoreng ikan boleh bertukar menjadi malapetaka!

Di bawah, kami akan berikan beberapa tip untuk pastikan ikan yang digoreng tidak melekat dan meletup ketika di dalam kuali.

1. Basuh periuk sebersih-bersihnya

Kadang-kadang, ikan goreng melekat pada permukaan kuali kerana ia tidak dibersihkan dengan betul!

Gunakan besi penggosok yang berkualiti dan sental setiap sudut periuk supaya tidak ada bekas gorengan semalam yang masih melekat.

2. Ikan goreng masih melekat? Cuba tambah asam keping

Kalau ikan masih lagi melekat, cuba tambahkan
beberapa keping asam
 ke dalam kuali. Siapa sangka, asam keping boleh mengurangkan risiko ikan meletup semasa menggoreng!

Selain itu, asam jawa pula boleh digunakan sebagai perapan ikan. Sama seperti asam keping, ia boleh mengurangkan bau hanyir ikan.

Malah,
perapan asam jawa
 boleh buatkan isi ikan jadi lebih pejal. Jadi, tidaklah ikan meletup-letup apabila digoreng nanti!

Baca juga:

Minyak Masak Paket Hasil Kitar Semula Minyak Terpakai? Ini 3 Fakta Minyak Masak Polibag!

Harga Minyak Masak Naik, Ada Plan Nak DIY Minyak Sendiri Di Rumah, Tapi Selamat Ke?

11 Jenis Minyak Masak Yang Anda Perlu Tahu, Mana Satu Yang TERBAIK Untuk Memasak?

3. Letakkan banyak minyak

Jangan kedekut semasa menuang minyak. Jika anda ingin menggoreng ikan, pastikan jumlah minyak yang digunakan cukup untuk menenggelamkan sekurang-kurangnya ½ badan ikan untuk elakkan kulitnya melekat pada kuali.

4. Pastikan minyak panas sebelum masukkan ikan goreng

Ini yang orang selalu
skip
semasa goreng ikan! Pastikan minyak benar-benar panas sebelum masukkan ikan. Tetapi, jangan terlalu panas pula ya!

Ikan tidak akan menjadi garing jika digoreng dalam minyak yang tidak cukup panas. Malah, besar kemungkinan, ikan akan jatuh ke bawah dan melekat pada permukaan kuali sewaktu menggoreng.

Anda boleh gunakan tip orang lama untuk tahu sama ada minyak sudah cukup panas ataupun tidak. Sebagai contoh, cuba baling beberapa biji beras atau gorengkan 1-2 keping keropok. Jika ia mengembang dengan pantas, maksudnya minyak telah sedia untuk digunakan!

5. Gunakan salutan yang betul

Sebelum menyediakan ikan goreng, ada beberapa jenis salutan yang boleh mengurangkan risiko kulit ikan melekat pada permukaan kuali.

Salutan yang pertama adalah menggunakan tepung beras. Anda boleh tambah tepung beras
bersama garam dan kunyit
 sebelum menggoreng. Hasilnya, ikan akan jadi lebih rangup dan mudah diangkat.

Selain itu, anda juga boleh gunakan kulit bawang. Letakkan kulit bawang dalam kuali dan goreng bersama ikan. Kaedah ini juga boleh diaplikasikan semasa
menggoreng ayam, sotong atau udang.

6. Ikan goreng masih melekat? Balut sahajalah dengan daun pisang

Kalau semua cara di atas tidak membantu, apa kata anda balut ikan dengan daun pisang. Tip ini amat berguna, lebih-lebih lagi jika anda menggunakan ikan yang bersaiz besar.

Malah, ikan goreng juga akan bau semerbak! Apabila cukup masak, daun pisang akan terlerai sendiri. Bau isi ikan juga lebih wangi daripada biasa.


Mitos Dan Fakta Berkaitan Mata - Lobak Merah Paling Popular

Lobak merah dan mata, adalah 2 perkara yang selalu dikaitkan bersama. Malahan ia menjadi kepercayaan kebanyakan
mommies
di luar sana. Tetapi betul ke makan lobak baik untuk penglihatan?

Propaganda lobak merah

Lobak lazimnya dikatakan sebagai 1 ubat ajaib yang dapat menjaga kesihatan mata
 dan memperbaiki penglihatan pada waktu malam. Mungkin ada di antara kita yang mempersoalkan mengenai perkara ini, adakah ia benar atau sekadar auta semata-mata, bukan?

Lobak dan manfaatnya kepada mata telah menjadi kepercayaan kebanyakan individu di dunia ini dalam meningkatkan kesihatan mata. Walaupun ada kebenaran mengenainya, namun asal usul tersebarnya berita ini bermula daripada mitos.

Semasa Perang Dunia II, seorang juruterbang Tentera Udara Diraja British berjaya menggunakan radar, satu teknologi baru ketika itu untuk menyasar dan menembak jatuh pesawat musuh.

Mitos mengenai kehebatan lobak ini disebarkan bagi menutup rahsia teknologi baru tersebut yang mempunyai keupayaan memberikan ketepatan visual kepada juruterbang daripada pengetahuan musuh, iaitu pihak Nazi Jerman.

Bermula daripada itulah, propaganda mengenai kehebatan lobak merah atau
carrot
 yang kononnya dapat meningkatkan penglihatan pada waktu malam tersebar dan dipercayai sehingga ke hari ini.

Hubungan lobak merah dan penglihatan

C
arrot
 merupakan antara sayuran yang popular dan menjadi kegemaran kebanyakan individu. Sayuran rangup dengan nama saintifik
 Daucus carota
ini kaya dengan pelbagai khasiat seperti:

Karbohidrat

Protein

Serat

Vitamin A, C, K

Kalsium

Zat besi

Magnesium

Fosforus

Kalium

Zink

Folat

Selain itu lobak juga kaya dengan lutein, iaitu antioksidan penting dalam membantu memperbaiki tahap kesihatan individu. Makanan tinggi kandungan lutein akan meningkatkan ketumpatan pigmen dalam makula.

Apabila ketumpatan pigmen meningkat, ia akan dapat membantu melindungi retina. Keadaan ini sekali gus akan mengurangkan risiko kemerosotan penglihatan.

Beta-karotena yang terdapat dalam lobak merah juga bermanfaat dalam membantu fungsi penglihatan. Selepas dimakan, mineral ini akan bertukar bentuk kepada vitamin A yang dikenali sebagai retinol dan boleh dicerna badan.

Kekurangan beta-karotena atau turut dikenali sebagai karotenoid yang penting untuk penghasilan vitamin A dalam badan akan meningkatkan risiko berlakunya masalah penglihatan apabila dalam keadaan kurang pencahayaan.

Mitos lain berkaitan mata

Selain daripada
carrot
, terdapat juga 3 mitos lain berkaitan mata yang masih menjadi tanda tanya sehingga ke hari ini. Jom kita bongkar!

 Tengok televisyen pada jarak dekat

Selalunya kita akan
 melarang anak-anak daripada menonton televisyen (TV)
 pada jarak yang terlalu dekat kerana mempercayai ia akan merosakkan penglihatan, betul?

Tetapi hakikatnya, duduk pada jarak yang dekat ketika menonton TV hanya akan
menyebabkan anda berasa sakit kepala
tetapi
TIDAK
 akan menjejaskan penglihatan anda.

Sinaran biru yang ada pada televisyen membahayakan mata jika terdedah secara berlebihan. Dalam jangka panjang, ia boleh menyebabkan kerosakan pada retina, sekali gus menyebabkan kerosakan serius pada mata.

 Membaca dalam keadaan gelap

Penulis pernah dimarahi Tok (gelaran nenek bagi masyarakat sebelah utara) kerana membaca buku dalam bilik yang kurang pencahayaan. Katanya tabiat ini boleh buat mata jadi rabun.

Sebenarnya, situasi ini sama seperti menonton TV pada jarak dekat. Ia boleh mengakibatkan anda mendapat sakit kepala atau mata menjadi penat. Namun ia
TIDAK

sampai menyebabkan tahap penglihatan anda merosot.

 Kebergantungan kepada cermin mata atau kanta lekap

Jika anda adalah individu yang memakai cermin mata, mesti pernah mendengar bahawa pemakaian cermin mata hanya akan membuatkan penglihatan anda menjadi lebih teruk. Tetapi betul ke?

Ia
TIDAK BENAR
 sama sekali. Keupayaan penglihatan mata anda tidak akan merosot kerana penggunaan cermin mata atau
pemakaian kanta lekap
. Preskripsi tahap mata anda mungkin akan berubah tetapi ia bukan disebabkan cermin mata atau kanta lekap.

Sebaliknya peningkatan itu berlaku seiring dengan peningkatan usia atau didasari oleh sebarang masalah berkaitan kesihatan.

Sayangilah mata

Jadi mitos mengenai lobak merah adalah
SAHIH
. Ia sememangnya baik untuk memperbaiki tahap penglihatan, cuma kerap makan lobak tidaklah sampai membuatkan anda memiliki mata yang berkuasa pada waktu malam.

Apapun, mata merupakan satu deria yang penting bagi setiap individu. Amat penting untuk anda memberikan penjagaan yang terbaik pada mata. Jika menyedari sebarang masalah berkaitan mata, lakukan pemeriksaan dengan segera, jangan melengah-lengahkan masa, okay?

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca artikel:

Eh, Betul Ke Pakai Spek Buat Mata Lebih Rosak?

Maskara atau Sambungan Bulu Mata?

Memantau Perkembangan Mata Anak Anda

3 Petua Merawat Mata Rabun di Rumah

Lingkaran Gelap Bawah Mata: Apakah Puncanya?


Ada Kuasa, Rupa & Harta Ciri Lelaki Alpha? Ini 7 Tanda Sebenar Karakter Alpha!

Perkataan
lelaki dan ketua itu sangat sinonim
. Kadangkala, sifat kepimpinan dan kewibawaan itu memang sudah ada dalam jati diri terutama jika mereka tergolong dalam kelompok lelaki
alpha
. Apakah ia yang sebenarnya?

Untuk mendapatkan lebih banyak informasi tentang Kesihatan Lelaki, anda boleh klik
di sini.

Apa maksud
alpha male
 yang sebenar?

Untuk pengetahuan anda semua,
alpha male
 atau jantan alfa itu merupakan satu trait personaliti yang membolehkan pemilik genetik XY menempatkan diri mereka pada tempat teratas di dalam hierarki sosial tertentu.

Dikenali dengan karakteristik yang kuat, tegas, agresif, dominan serta berpengaruh, lelaki dengan trait personaliti ini sudah tentu akan tampil menonjol dan lazim menjadi
seorang pemimpin sesuatu masyarakat
.

Dalam pada itu, mereka turut menarik lebih banyak perhatian daripada individu berbeza jantina sekali gus membuat lelaki
alpha
ini sangat
diminati malah dicemburui oleh majoriti
 orang yang berada di sekeliling.

Jika pada masa dahulu, lelaki yang gagah perkasa tubuh badan dianggap sebagai seorang alfa. Namun, persepsi tersebut mungkin telah berubah seiring zaman sehingga tercipta maksud baru bagi kata
alpha male
.

Kini,
lelaki yang punya kuasa, rupa serta harta
 mungkin tergolong di dalam kategori ini. Adakah anda setuju?

Ini tanda jika anda seorang lelaki
alpha
!

Seiring peredaran waktu dan zaman,
ciri-ciri
alpha male
juga mungkin tidak lagi sama seperti dahulu. Bagi kalian yang hidup pada abad ke-21, berikut beberapa tanda jika anda seorang lelaki
alpha
:

#1. Anda dilahirkan untuk menjadi ketua

Pertama, lelaki alfa sudah pasti mampu menjadi seorang pemimpin yang baik sama ada di rumah, sekolah, universiti, pejabat atau organisasi kerana mereka
membawa karisma, ilmu, bakat dan sifat
 yang diperlukan.

Bukan sahaja sebagai seorang ketua, kalian pun sudah tentu bagus untuk dijadikan
role model
buat individu lain!

Baca lagi artikel berkaitan:

Bolehkah Seorang Introvert Menjadi Pemimpin?

Antara Lelaki VS Wanita, Yang Mana Lebih LAYAK Jadi Pemimpin? Ini Jawapannya!

Tanda lelaki alpha #2. Hebat berkomunikasi

Mereka juga amat bagus berkomunikasi tidak kira ketika berucap di khalayak ramai atau pun berbual kosong sahaja. Jadi, tidak hairan kalau mereka selalu
menjadi ‘magnet’ yang menarik perhatian
 orang di sekeliling.

Tanda lelaki alfa #3. Handal berjenaka

Sehubungan di atas, mereka turut pandai mengambil hati
dengan memberi atau menerima jenaka
 dengan sangat baik lantas sentiasa membuat ahli keluarga, sahabat serta insan istimewa rasa gembira dan seronok.

#4. Anda mampu kawal perasaan dengan baik

Siapa kata jika lelaki alfa itu
perlu penuh dengan sifat amarah sahaja
? Kadangkala, sifat empati dan simpati yang ada di dalam lubuk hati ini yang bakal membuat anda menjadi seorang jantan alfa, malah sebagai manusia berperasaan.

Tanda lelaki
alpha
 #5.
Gentleman

Ramai orang percaya dengan kelakuan seperti menarik kerusi atau membuka pintu untuk wanita duduk dan masuk itu sebagai salah satu indikator bahawa anda seorang yang
gentleman
. Dan ini memang benar!

Pun begitu, maksud
gentleman
 bukan hanya sekadar itu. Lelaki yang
gentleman
itu harus dinilai bukan sahaja daripada perlakuan semata-mata malah percakapan dan pendirian secara semula jadi. Setuju?

#6. Cenderung ‘menjaga’ bukan ‘mengongkong’

Di dalam
perhubungan sama ada berkawan atau bercinta
, lelaki yang alfa tidak bakal sesekali mengawal setiap tindak- tanduk orang lain. Sebaliknya, mereka lebih gemar untuk menjaga dan bukan mengongkong.

Cerminannya di sini, mereka punya rasa kasihan, hormat serta percaya yang amat tinggi terhadap insan tersayang.

#7. Kalian kuat dari segi fizikal dan mental

Meskipun kami kata maksud
alpha male
 itu sudah berubah dan bukan cuma bergantung kepada
kekuatan tubuh badan semata-mata
, namun lelaki dengan karakter alfa tidak boleh lari daripada kata ‘kuat’ ini kerana ia memang sudah sinonim.

Akan tetapi, kekuatan ini wajar diukur daripada kedua-dua aspek paling penting iaitu fizikal dan mental. Tidak berguna juga andai
seorang lelaki itu ‘sado’ tubuh badan
 namun emosi cepat ‘koyak’ tatkala situasi tertentu.

Konklusinya, setiap lelaki mahu menjadi alfa namun bukan semua yang mampu membawa karakter tersebut. Walaupun tanpa trait personaliti ini, siapa kata anda tidak boleh mengubah hidup ke arah lebih baik? Segalanya terletak di tapak tangan anda!


TERBAHARU! Virus COVID-19 Dikesan Dalam Air Mani Manusia! Ada Potensi Merebak Melalui Hubungan Seks

Untuk mendapatkan lebih banyak info tentang coronavirus di Malaysia, sila dapatkannya di sini.

Episod-episod mendebarkan berkenaan perkembangan pesakit COVID-19 masih tidak berkesudahan.

Sebelum ini,
banyak berita hasil kajian yang mendedahkan keadaan sebenar virus COVID-19 ini
.

Terbaharu, ada laporan yang mengesahkan bahawa virus ini dikesan berada dalam air mani pesakit COVID-19.

Sementara itu, statistik semasa kes jangkitan COVID-19 di Malaysia adalah seperti berikut:

[covid_19]

Berpotensi disebarkan melalui hubungan seksual iaitu melalui air mani

Satu kajian yang diketuai oleh seorang doktor di Beijing, China mendedahkan, terdapat kesan virus tersebut dijumpai dalam air mani beberapa orang lelaki yang telah dijangkiti COVID-19.

Ini menimbulkan satu kemungkinan baharu bahawa virus ini boleh tersebar melalui hubungan seksual bersama mereka yang telah dijangkiti.

Artikel berkaitan:
5 Cara Bersetubuh Ikut Tema COVID-19, Nak Senggama Pun Kena Fikir Penularan Virus Ya!

Virus tersebut telah dijumpai pada 6 orang lelaki daripada keseluruhan 38 orang pesakit COVID-19 di
Shangqiu Municipal Hospital
, China.

Apa yang lebih mengejutkan, daripada 6 orang lelaki tersebut, 4 orang masih lagi dijangkiti virus manakala 2 orang lagi sedang dalam fasa penyembuhan.

Dijumpai dalam najis dan cecair lain sebelum ini

Dr. Ryan Berglund, seorang doktor pakar urologi di
Cleveland Clinic’s Glickman Urological and Kidney Institute
 menyatakan, ia bukanlah sesuatu yang mengejutkan.

Ini kerana kehadiran virus tersebut telah dikesan berada dalam najis dan juga cecair badan yang lain sebelum ini
.

Bolehkah ia menular melalui hubungan seksual?

Namun, Dr. Ryan berpendapat, ia bukanlah satu bukti kukuh bahawa virus ini boleh tersebar melalui hubungan seks.

Hal ini turut dipersetujui oleh Dr. Amesh Adalja yang berkhidmat di
Johns Hopkins Center for Health Security
 dan juga Dr. Greg Poland, pengarah
Vaccine Research Group
 di Mayo Clinic, Rochester.

Menurut Dr. Adalja dan Dr. Greg, mereka tidak begitu yakin jika virus ini boleh tersebar melalui aktiviti seks.

Apa yang pasti, golongan di bawah ini adalah golongan yang paling berisiko untuk dijangkiti virus COVID-19.

Tambahan pula, sehingga hari ini, tiada sebarang kes jangkitan yang direkodkan berlaku melalui hubungan seksual.

Malahan,
virus ini lebih mudah dijangkiti melalui laluan saluran pernafasan sahaja
.

Kajian air mani ini masih perlukan penyelidikan lanjut

Disebabkan saiz kajian ini melibatkan hanya sebilangan kecil responden, maka kajian lanjut yang lebih terperinci diperlukan bagi mengesahkannya.

Antara maklumat terperinci yang diperlukan bagi kajian lanjut adalah berkenaan:

 tempoh virus ini bertahan hidup dalam air mani manusia

 jumlah atau kepekatan virus ini dalam air mani pesakit dan bekas pesakit COVID-19

Bagaimana jika ia benar-benar terbukti boleh berjangkit melalui air mani?

Sekiranya virus ini dibuktikan boleh berjangkit melalui hubungan seks, maka persetubuhan perlu dititikberatkan sebagai kaedah pencegahan penularan jangkitan.

Artikel berkaitan:

Suami Isteri Bersenggama Manfaatkan PKP, Tapi Bolehkah Hubungan Intim Sebarkan COVID-19?

16x Pegang Muka Sendiri Dalam Sehari, Ia Mungkin Punca Jangkitan COVID-19!

Ia tidak hanya melibatkan pesakit aktif, malah bekas pesakit COVID-19 juga.

Salah satu cadangan bagi mengelakkan penularan jangkitan ini adalah melalui pemakaian kondom atau menahan diri daripada ejakulasi.

Apa tindakan yang perlu kita lakukan?

Sebelum ini, kita ada mendengar berita berkenaan virus ini yang dijumpai dalam najis pesakit.

Ada juga laporan di Malaysia yang menyatakan virus ini dikesan pada permukaan badan mayat pesakit
.

Laporan di Korea Selatan pula menyatakan pesakit yang telah disahkan bebas jangkitan, kini dijangkiti semula kerana masih ada kesan virus dalam tubuh mereka.

Artikel berkaitan:

Laporan-laporan ini jelas memberikan gambaran kepada kita bahawa serangan jangkitan virus COVID-19 tidak akan habis dalam tempoh 1 atau 2 tahun akan datang ini.

Ini kerana masih terdapat banyak kemungkinan bahawa ia boleh menjangkiti melalui cara-cara selain saluran pernafasan sahaja.

Apa yang perlu kita lakukan sekarang adalah bersedia untuk mengamalkan norma baharu dalam hidup kita.

Sentiasa cuci tangan, kekalkan jarak selamat dengan individu lain sekurang-kurangnya 1 meter dan elakkan perkumpulan besar-besaran.

Kita mungkin masih tidak mampu untuk menemui vaksin penawar pada ketika ini, tetapi norma baharu ini sangat membantu mengurangkan jangkitan kepada individu lain.

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Berdepan Situasi Patah Tulang Rusuk, Apa Yang Anda MESTI Tahu & Buat Segera?

Apabila patah tulang rusuk, sudah tentu ia akan menjejaskan kehidupan seharian kita semua. Jadi, apa yang anda perlu tahu dan buat jika ia berlaku? Jom baca artikel ini untuk tahu lebih lanjut tentangnya!

Untuk mendapatkan lebih banyak informasi tentang Tulang/Otot, anda boleh klik
di sini
.

Definisi

Apa itu Patah Tulang Rusuk?

Ia adalah kecederaan biasa yang berlaku apabila salah satu
tulang ini anda pecah atau retak
.

Penyebab yang paling biasa adalah trauma dada yang disebabkan oleh terjatuh,
kemalangan kenderaan atau kesan
 semasa terlibat dalam sukan lasak (yang memerlukan pemain bersentuhan badan dengan pemain lain).

Kepatahan tulang itu mungkn hanyalah retak semata-mata.

Walaupun ianya menyakitkan,
retak tulang itu tidak begitu berbahaya
 seperti rusuk yang telah patah menjadi kepingan yang berasingan.

Tulang patah bergerigi di tepi boleh merosakkan salur darah utama atau organ dalaman, seperti paru-paru.

Dalam kebanyakan kes, patah tulang rusuk biasanya sembuh dengan sendiri dalam satu atau dua bulan.

Kawalan kesakitan yang mencukupi adalah penting agar anda dapat terus mengambil nafas dalam dan mengelakkan komplikasi paru-paru,
seperti radang paru-paru
.

Apa risiko masalah ini berlaku?

Kepatahan tulang rusuk sangat biasa
. Ia boleh menjejaskan pesakit tanpa mengira usia. Ia boleh diuruskan dengan mengurangkan faktor risiko anda.

Sila berbincang dengan doktor anda untuk mendapatkan maklumat lanjut.

Simptom

Apa simptom Patah Tulang Rusuk?

Tanda-tanda umum masalah ini adalah sakit yang dikaitkan dengan tulang rusuk pecah yang mana biasa berlaku atau bertambah buruk apabila anda:

Mengambil nafas dalam

Menekan di kawasan yang cedera

Membongkok atau memusingkan badan anda

Jika anda tidak boleh bernafas secara normal kerana kecederaan anda, anda mungkin:

Rasa nafas pendek/sesak nafas

Rasa cemas, gelisah, atau takut

Sakit kepala

Rasa pening, letih atau mengantuk

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang mana-mana gejala, sila berjumpa dengan doktor anda.

Bila saya harus berjumpa doktor?

Anda harus menghubungi doktor anda jika anda merasa
nyeri di kawasan tulang ini
 yang berlaku selepas trauma atau jika anda mengalami kesukaran bernafas atau sakit semasa mengambil nafas dalam.

Dapatkan rawatan perubatan dengan segera jika anda merasakan tekanan, kenyang atau sakit perut di tengah dada anda selama lebih dari beberapa minit atau sakit yang melangkaui dada sehingga ke bahu atau lengan anda.

Gejala-gejala
 ini boleh menandakan serangan jantung
.

Punca

Apa Punca Patah Tulang Rusuk?

Patah tulang rusuk biasanya disebabkan oleh impak langsung – seperti yang berlaku dari kemalangan kenderaan motor, jatuh,
penderaan kanak-kanak atau
 sukan lasak (yang memerlukan pemain bersentuhan).

Tulang ini juga boleh
mengalami kepatahan disebabkan trauma
 berulang dari sukan seperti golf dan mendayung atau disebabkan batuk yang teruk dan berpanjangan.

Faktor Risiko

Apa faktor risiko masalah ini berlaku?

Terdapat banyak
faktor risiko kepatahan tulang ini
, seperti:

Menghidap penyakit ini di mana tulang anda kehilangan ketumpatan menyebabkan anda lebih mudah mengalami patah tulang.

Menyertai sukan. Bermain sukan yang memerlukan sentuhan, seperti hoki atau bola sepak, meningkatkan risiko trauma ke dada anda.

Lesi kanser di tulang rusuk. Lesi
kanser boleh melemahkan tulang
 dan menjadikannya lebih mudah pecah.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut./strong>

Bagaimana pesakit kepatahan tulang ini didiagnosis?

Semasa pemeriksaan fizikal, doktor akan menekan secara perlahan pada tulang rusuk anda. Doktor juga mungkin mendengar bunyi paru-paru anda dan melihat
pergerakan tulang rusuk anda
 semasa anda bernafas.

Doktor anda mungkin akan mengarahkan anda untuk menjalani satu atau lebih ujian pengimejan berikut:

Sinaran X
. Dengan menggunakan radiasi tahap rendah, X-ray boleh menampakkan tulang. Tetapi X-ray sering mengalami masalah untuk mendedahkan kepatahan tulang rusuk yang baru, terutamanya jika tulang hanya retak sahaja. X-ray juga berguna untuk mendiagnosis kempis paru-paru.

Imbasan CT
. Ini seringkali dapat mengenalpasti patah tulang rusuk yang tidak dikesan oleh X-ray. Kecederaan kepada tisu lembut dan saluran darah juga lebih mudah dilihat pada imbasan CT. Teknologi ini mengambil X-ray dari pelbagai sudut dan menggabungkannya untuk menggambarkan kepingan keratan rentas struktur dalaman tubuh anda.

Pemeriksaan tulang
. Teknik ini adalah baik untuk melihat fraktur stres, di mana tulang retak selepas trauma berulang – seperti batuk yang berpanjangan. Semasa imbasan tulang, sedikit bahan radioaktif akan disuntik ke dalam aliran darah anda. Bahan tersebut akan berkumpul di tulang, terutamanya di tempat-tempat di mana tulang sedang melalui fasa penyembuhan dan ini akan dikesan menggunakan pengimbas.

Bagaimana pesakit kepatahan tulang ini dirawat?

Kebanyakan kes pesakit yang mengalami kepatahan tulang rusuk akan sembuh dengan sendiri dalam tempoh enam minggu. Jadi, tiada
cara merawat patah tulang rusuk
yang lain?

Ada, anda perlu mengehadkan aktiviti dan meletakkan ais di kawasan tersebut secara berkala dapat membantu dengan
penyembuhan dan melegakan sakit
.

Ubat-ubatan
: Adalah penting untuk anda mendapatkan kelegaan kesakitan yang mencukupi – jika anda merasa sakit untuk melakukan pernafasan dalam, anda mungkin
mengalami radang paru-paru
. Jika ubat oral tidak cukup membantu, doktor anda mungkin mencadangkan suntikan anestesia yang tahan lama di sekeliling saraf yang melalui tulang rusuk.

Terapi
: Apabila rasa sakit anda terkawal, doktor anda mungkin memberi latihan pernafasan untuk membantu anda melakukan pernafasan dalam kerana pernafasan cetek boleh menyebabkan anda berisiko
mengalami radang paru-paru
.


Makanan untuk Ibu Berpantang (Bahagian 2)

Fokus utama ibu baharu adalah untuk mengembalikan semula tenaga yang hilang selepas bersalin. Bagi mendapatkan kembali tenaga, ibu perlu banyak berehat dan menjaga pemakanan. Pengambilan makanan yang sihat dan seimbang bukan sahaja boleh membantu ibu kembali cergas dan sihat, tetapi juga baik untuk bayi, terutamanya jika ibu menyusukan bayi. Oleh itu, pemakanan semasa tempoh berpantang perlu dititikberatkan supaya ibu dan bayi mendapat khasiat secukupnya daripada makanan berpantang. Di bawah ini, kami sediakan beberapa makanan yang baik untuk ibu selepas bersalin.

Kacang

Kacang mengandungi zat besi yang boleh membantu menambah darah dan memberi emosi yang baik. Selain itu, kacang juga boleh dijadikan snek sihat dan membantu anda untuk menghilangkan berat badan semasa hamil. Antara jenis kacang yang mengandungi banyak zat besi ialah kacang gajus, badam dan hazel. Kacang gajus dan badam juga dapat membantu dalam penghasilan susu badan.

Lada hitam

Selain kunyit yang boleh dijadikan bahan masakan untuk hidangan berpantang, lada hitam juga merupakan pilihan bahan popular untuk ibu selepas bersalin. Selalunya, makanan untuk ibu berpantang akan diletakkan lada hitam sebagai ganti kepada cili hijau dan merah. Masyarakat India percaya bahawa pori tubuh ibu terbuka semasa kelahiran, jadi ibu baharu memerlukan makanan yang ‘panas’.

Bayam

Bayam adalah makanan yang kaya dengan kalsium dan sering dijadikan menu wajib dalam diet ibu berpantang. Bayam juga mengandungi pelbagai nutrien termasuk vitamin A dan C, serat dan zat besi; kesemuanya boleh menambah kiraan sel darah merah ibu selepas bersalin dan membantu anda cepat pulih.

Letter C made of citrus fruits on the rustic blue background. Flat lay.

Buah sitrus

Penghasilan buah sitrus, seperti oren, dapat membantu tubuh anda menyerap zat besi dengan lebih baik, kerana kaya dengan kandungan vitamin C. Selain itu, buah sitrus juga boleh meningkatkan penghasilan kolagen, yang boleh membantu mempercepatkan penyembuhan luka bersalin anda.

Beras perang

Anda tidak perlu memotong pengambilan karbo anda jika ingin segera mengembalikan berat badan seperti sebelum hamil. Ini kerana, jika pengambilan kalori anda menurun dengan mengejut akan menjejaskan penghasilan susu badan anda. Pengambilan beras perang adalah pilihan bijak jika anda ingin menjaga pemakanan dan dalam masa yang sama membantu hasrat anda untuk menurunkan berat badan. Ini kerana beras perang boleh membakar tenaga secara berperingkat. Ia juga mengandungi tinggi serat, yang membantu pergerakan usus.

Pengambilan makanan yang betul bukan sahaja membantu ibu memulihkan tubuh serta mengembalikan tenaga, tetapi juga membantu dalam merangsang penghasilan susu badan untuk diberikan kepada bayi baru lahir. Bagaimanapun, anda masih perlu kerap minum air yang penting untuk membantu penghasilan susu ibu.


Gantikan Deodoran Dengan Minyak Badan, Petua Bagus Hilangkan Bau Ketiak?

Dari dahulu sampai sekarang, deodoran merupakan
produk hilangkan bau ketiak
 yang akan mendatangkan hasil paling memuaskan hati. Namun, kini ada orang percaya jika wujud juga cara lain untuk itu. Bagaimana?

Untuk mendapatkan lebih banyak informasi tentang Habit Sihat, anda juga boleh klik
di sini
.

Deodoran & masalah bau ketiak yang teruk

Ketiak merupakan bahagian tubuh badan tersembunyi yang terkenal dengan bau serta aroma kurang menyenangkan!

Alasannya, bahagian ini memiliki banyak kelenjar sebum (apokrin) yang berfungsi
menghasilkan dan mengeluarkan peluh
 dalam usaha untuk meneutralkan suhu badan ketika sedang panas atau hangat.

Tambahan itu lagi,
 bawah lengan turut mempunyai banyak bulu
 serta kelembapan yang begitu sesuai untuk bakteria tinggal, merebak dan membiak sekali gus menjadikan ia sebagai rumah mikrob ini.

Dalam usaha untuk mengurangkan atau menghilangkan bau bawah lengan, ramai individu yang gemar menggunakan deodoran. Berita buruk buat anda, ia kadangkala gagal untuk
menyelesaikan masalah bau ketiak
.

Mungkin disebabkan itu juga, kini sedang tular di media sosial tentang petua hilangkan bau ketiak dengan gunakan produk lain iaitu minyak badan. Persoalannya, adakah ia cara yang bagus untuk anda?

Petua hilangkan bau ketiak gunakan minyak?

Anda kenal dengan minyak badan? Buat mereka yang belum tahu, ia merupakan
sejenis produk penjagaan kulit
 yang memainkan peranan untuk melindungi, melembapkan dan menghidratkan organ ini.

Minyak ini biasa disapukan pada seluruh tubuh badan selepas mandi serta sebelum tidur dalam usaha individu untuk mendapatkan kulit yang cantik. Tidak hairan jika ada lambakan produk ini di pasaran.

Apa yang mungkin agak pelik tetapi menarik, ada individu yang menggunakan minyak ini bagi mengurangkan atau
menghilangkan bau tengik pada ketiak
. Persoalanya, adakah ia merupakan cara yang efektif?

Logiknya, minyak badan memang berbau wangi kerana ia mengandungi pelbagai bahan yang bersifat aromatik seperti variasi jenis bunga. Ini bermakna, bau wangi itu mungkin boleh melekat pada kulit ketiak.

Malangnya,
bau wangi daripada minyak
 ini sama sekali tidak akan mampu menyingkirkan peluh dan bakteria di ketiak yang merupakan punca ia berbau. Ini bermaksud, petua ini mungkin tidak boleh berkesan.

Apa cara alternatif yang anda boleh lakukan?

Dalam erti kata mudah, cara hilangkan bau ketiak yang paling bagus adalah dengan gunakan deodoran. Ini kerana ia mampu meminimumkan peluh sekali gus menyelesaikan
masalah bawah lengan yang berbau
.

Dalam pada itu, ada beberapa lagi petua lain yang boleh membantu mencegah masalah ketiak berbau termasuk:

Cukur bulu ketiak
 – Dengan kekurangan atau ketiadaan
 rambut halus di ketiak
, peluh juga akan berkurangan. Kesannya, masalah bawah lengan berbau juga boleh selesai

Mandi lebih kerap
 –
Dengan lebih kerap mandi
 dan membersihkan diri, bakteria-bakteria yang tinggal di kawasan seperti bawah lengan akan lebih mudah disingkirkan

Tukar gaya pemakaian anda
 – Pakaian daripada jenis fabrik seperti kapas dan linen boleh memudahkan kulit untuk ‘bernafas’ lantas mengeringkan peluh yang terperangkap di kawasan tersorok seperti ketiak

Kawal diet pemakanan anda
 – Makanan berlemak, berminyak dan berbau kuat seperti bawang boleh meresap ke dalam liang tubuh badan sekali gus membuat ia berbau. Jadi, cuba elak daripada ambil diet sebegitu

Elakkan stres dan masalah emosi lain
 – Kadangkala, reaksi stres yang berlebihan turut boleh menyebabkan tubuh badan
anda berpeluh lantas berbau
. Sebaiknya, elakkan daripada stres atau sebarang masalah emosi lain

Konklusinya,
penggunaan deodoran merupakan
 cara hilangkan bau ketiak yang paling baik anda boleh amalkan. Pun begitu, alternatif-alternatif di atas juga sudah tentu akan membantu anda mencegah masalah ini.

Jika ia masih mengganggu anda walaupun sudah mencuba banyak cara dan alternatif, segera jumpa pakar dermatologi ya?


Bagaimana Anda Hamil: Mengenali Telur dan Sperma

Kehamilan merupakan jangka masa sperma bertemu dengan telur. Ia boleh mengambil masa dari 45 minit ke 12 jam untuk sperma sampai ke tiub fallopian – tempat yang selalu berlakunya kehamilan. Walaupun begitu, sperma boleh hidup di dalam badan anda sehingga tujuh hari. Maka, kehamilan boleh berlaku bila-bila masa dalam seminggu selepas persetubuhan sekiranya anda sedang ovulasi.

Mari belajar dengan lebih mendalam tentang perjalanan yang menakjubkan ini, dan bagaimanakah kehidupan bermula!

Bagaimanakah telur menetas?

Bagi wanita, kemungkinan untuk mengandung bermula dari ovari. Dua organ yang kecil dan berbentuk bujur ini melekat kepada kedua-dua belah rahim anda. Ovari dibalut dengan telur yang telah sedia ada apabila anda masih lagi berada di dalam rahim ibu anda. Setiap bayi perempuan dilahirkan dengan 1 ke 2 juta telur di dalam ovarinya. Kebanyakan telur mati dengan segera dan selebihnya berkurangan dengan kadar yang sekata apabila anda semakin tua. Anda juga mungkin akan mengeluarkan kira-kira 400 telur semasa tahun kesuburan anda, di antara haid pertama anda dan menopaus.

Sepanjang setiap kitaran haid, kadangkala selepas haid, satu ke tiga telur akan menjadi matang di dalam salah satu ovari anda. Telur yang paling matang akan dibebaskan melalui proses yang dinamakan ovulasi. Telur disedut melalui bukaan yang bebentuk tulip di tiub Fallopian terdekat. Terdapat dua tiub fallopian, setiap satunya kira-kira 10cm panjang, yang menghubungkan ovari ke rahim. Ovulasi biasanya berlaku sebelum haid anda (kira-kira 12 ke 14 hari). Masa ovulasi yang tepat bergantung kepada jangka masa kitaran haid anda. Beberapa jenis hormon berfungsi bersama-sama untuk mengawal jangka masa kitaran haid anda, bilakah telur akan matang dan masa ovulasi.

Purata jangka hayat telur adalah 24 jam selepas dibebaskan. Ia perlu disenyawakan dalam tempoh masa ini oleh sperma untuk menghasilkan janin. Sekiranya telur berjumpa dengan sperma yang sihat dalam perjalanannya ke rahim, proses permulaan kehidupan yang baru akan bermula. Jika proses ini tidak berlaku, perjalanan telur akan sampai ke penghujungnya di rahim dan akan dihancurkan.

Sekiranya anda tidak hamil, ovari akan berhenti menghasilkan estrogen dan progesterone. Ini merupakan dua hormon yang membantu proses kehamilan.

Apabila tahap kedua-dua hormon ini berkurangan, lapisan rahim yang tebal akan tertanggal semasa haid. Baki telur yang tidak disenyawakan tertanggal bersama-sama lapisan ini.

Bagaimanakah sperma dihasilkan?

Sementara wanita yang telah matang hanya membebaskan satu telur setiap bulan, tubuh badan lelaki pula bekerja sepanjang waktu, menghasilkan berjuta-juta sperma yang mikroskopik. Satu-satunya fungsi setiap sperma adalah untuk berenang ke hadapan dan masuk ke dalam telur. Ia mengambil masa dua ke tiga bulan untuk menghasilkan sel sperma yang baru. Purata jangka hayat sperma adalah beberapa minggu di dalam tubuh badan lelaki dan sekurang-kurangya 40 juta sperma dibebaskan setiap ejakulasi. Ini bermakna lelaki perlu menghasilkan sperma setiap hari semasa umur dewasa mereka.

Hormon yang sama yang mengawal proses ovulasi dalam wanita juga berfungsi dengan menggalakkan penghasilan testosteron kepada lelaki. Testosteron merupakan hormon yang bertanggungjawab dalam penghasilan sperma.

Penghasilan sperma bermula di testikel – dua kelenjar di dalam kantung skrotum di bawah penis. Testikel tergantung di luar tubuh badan kerana ia sangat peka terhadap suhu. Untuk menghasilkan sperma yang sihat, mereka haruslah berada pada suhu  34 darjah celsius. Ini adalah lebih kurang 4 darjah lebih sejuk berbanding suhu badan yang normal. Apabila sperma dihasilkan, ia disimpan di dalam setiap testikel di dalam epididimis, tiub sepanjang 6 meter yang berlingkaran. Sperma dihantar dan dicampurkan dengan air mani sebelum ejakulasi.

Meskipun berjuta-juta sperma dihasilkan dan dibebaskan setiap ejakulasi, hanya satu sperma yang akan masuk ke dalam telur. Jantina bayi anda bergantung kepada jenis sperma yang mula-mula masuk ke dalam telur. Sperma yang mengandungi kromosom Y akan menghasilkan bayi lelaki dan sperma kromosom X akan menghasilkan bayi perempuan.


Nak Bilik Air Cantik Macam Hotel? Ini Design Simple Tapi Selamat, Elak Tergelincir!

Banyak kes kita dengar di mana ramai yang terjatuh dalam bilik air atau tandas disebabkan lantai licin. Bagi orang tua, ia boleh menyebabkan perkara buruk lain yang tidak diingini. Apa yang boleh kita buat berkenaan design bilik air cantik dan simple tetapi selamat? Ini yang patut anda lakukan sebagai
cara mengatasi lantai licin
 dalam bilik air di rumah.

Untuk mendapatkan lebih banyak info berkenaan Habit Sihat, anda boleh klik
di sini
.

Kepentingan design bilik air cantik dan simple tetapi selamat

Sewaktu anda merancang untuk membina rumah atau membuat pengubahsuaian terhadap bilik air, apakah perkara pertama yang anda fikirkan?

Biasanya kita lebih mementingkan reka bentuknya seperti design bilik air cantik dan simple.

Tidak ramai yang menitikberatkan soal keselamatan dan fungsi dalam bilik mandi tersebut.

Bilik air boleh direka dengan unsur-unsur keselamatan di samping tidak mengabaikan reka bentuk dan tata hias dalaman yang menarik.

Antara kepentingan bilik air yang cantik dan selamat ialah ia boleh mengelakkan sebarang kejadian buruk yang sebenarnya boleh dicegah lebih awal.

 Antaranya ialah seperti renjatan elektrik, terjatuh, tergelincir atau sebagainya.

Cara design bilik air cantik dan simple tetapi selamat

Jika anda ingin mengubah suai bilik air di rumah, ada beberapa tip atau perkara yang ingin kami kongsikan kepada anda untuk keselamatan penghuni rumah yang lain.

Antaranya ialah:

#1. Guna jubin yang kasar

Antara punca utama mengapa ramai individu mudah jatuh dalam tandas atau bilik air adalah kerana permukaan lantai yang licin.

Ini termasuklah penggunaan
jubin
 atau mozek dengan permukaan yang licin.

Walaupun kebanyakannya dilihat sangat elegan dan cantik, namun penggunaan jubin yang licin sememangnya sangat tidak sesuai apatah lagi jika terdapat warga emas di
kediaman
 anda.

Gantikan dengan jubin yang lebih kasar permukaannya agar dapat mengurangkan risiko terjatuh atau tergelincir.

#2. Pasangkan bar pemegang

Jika anda lihat di kebanyakan tandas-tandas untuk orang kelainan upaya, biasanya terdapat palang besi atau plastik yang dipasang pada dinding dan pintu
tandas
.

Ia merupakan bar pemegang yang berfungsi sebagai tempat untuk berpegang apabila berjalan dalam
bilik air
.

Selain itu, ia berfungsi sebagai tempat berpaut apabila warga emas hendak jatuh atau mengurangkan impak dan mengelakkan risiko terjatuh.

#3. Design bilik air cantik dan simple: Pasang pemanas air dengan ciri keselamatan

Warga emas mempunyai keadaan atau struktur kulit yang lebih nipis atau lembut berbanding individu lain. Oleh itu, mereka tidak sesuai untuk mandi dengan
suhu air
 yang sangat panas.

 Jika anda memasang alat pemanas air, pastikan ia mempunyai ciri keselamatan seperti butang yang mudah untuk menukarkan
suhu air
.

Selain itu, pastikan juga anda membuat ujian terhadap alat pemanas tersebut sekurang-kurangnya seminggu sekali bagi memastikan ia berfungsi dengan baik dan mengelakkan renjatan elektrik.

#4. Lampu yang cerah

Pencahayaan atau
lampu
 yang menarik dan cantik merupakan antara elemen penting dalam reka bentuk bilik air yang elegan.

Namun perlu diingat, jika ada warga emas yang tinggal dengan anda, pastikan pencahayaan dalam bilik air berada dalam keadaan optimum.

Ini untuk memastikan agar mereka dapat melihat dengan baik dan mengelakkan risiko terjatuh dalam
bilik air
.

Memandangkan warga emas kerap membuang air kecil pada waktu malam, maka lampu yang baik sangat penting untuk keperluan mereka.

#5. Kabinet yang boleh dicapai

Nak pasang kabinet dalam design bilik air cantik dan simple? Pastikan kabinet atau rak dalam bilik air anda boleh dan mudah dicapai oleh golongan
warga emas
.

Jika kabinet ini terlalu tinggi atau terlalu rendah, ia boleh merisikokan
warga emas
 untuk terjatuh, tergelincir dan juga terhantuk.

Oleh itu, letakkan rak dan barangan mandian pada jarak dan ketinggian yang selesa untuk dicapai oleh mereka.

#6. Gunakan pelapik lantai

Antara produk penting untuk mengelakkan kejadian terjatuh dalam bilik air ialah penggunaan pelapik lantai.

Cuba pasang pelapik lantai untuk mengelakkan kaki mudah tergelincir apabila memasuki
bilik air
.

Pastikan juga ia sentiasa dicuci kerana lumut mudah membiak dan menyebabkan cengkaman pelapik pada
lantai
 semakin longgar.

Kesimpulan

Enam tip di atas boleh membantu anda memastikan reka bentuk bilik air bukan sahaja cantik, tetapi selamat.

Selain itu, pastikan juga lantai bilik air sentiasa diberus dan dicuci bersih kerana ia boleh menyebabkan permukaan lantai menjadi licin jika jarang dicuci.

Kesannya, anda akan mudah jatuh dan tergelincir ketika sedang mandi.


Apakah Jenis Vegetarian Anda?

Bagi kebanyakan orang, vegetarian bermaksud mengelakkan semua jenis daging, ikan, dan ayam. Walau bagaimanapun, terdapat lebih banyak jenis vegetarian daripada yang anda sangkakan. Anda mungkin pernah dengar vegetarian (tidak makan apa-apa daging haiwan) dan vegan (mengelakkan semua produk haiwan, termasuk telur dan tenusu, dan produk berasaskan haiwan sering tidak boleh dimakan, seperti kulit, bulu, dan sutera), tetapi adakah anda dengar vegetarian lakto dan vegetarian lacto-ovo. Jika anda adalah seorang vegetarian, anda mengkin termasuk dalam jenis vegetarian berikut:

Semi-vegetarian

Semi-vegetarian, juga kadang-kadang dipanggil “flexitarian,” adalah seseorang yang diet terutamanya vegetarian tetapi juga termasuk beberapa daging, ayam atau makanan laut sekali-sekala. Anda juga mungkin mengurangkan daging, secara umum. Anda hanya boleh makan ayam atau hanya ikan atau kedua-duanya. Jika anda seorang semi-vegetarian anda perlu memastikan mengambil nutrien yang mencukupi, vitamin dan mineral. Ia juga disyorkan untuk mengelakkan lemak tinggi dan makanan berkalori tinggi.

Vegetarain lakto-ovo

Apabila kebanyakan orang berfikir vegetarian, mereka memikirkan vegetarian lakto-ovo. Vegetarian lakto-ovo mengikuti diet yang tidak termasuk semua daging, ikan dan ayam, tetapi termasuk produk tenusu dan telur. Perlu diingat bahawa keperluan pemakanan vegetarian lakto-ovo adalah sama seperti orang yang memilih untuk memakan daging. Oleh itu, vegetarian lakto-ovo perlu berhati-hati untuk mendapatkan khasiat yang mencukupi dalam diet mereka.

Ini kerana produk daging dihapuskan daripada diet, vegetarian lakto-ovo perlu sedar untuk mendapatkan vitamin B12, vitamin D, riboflavin, iron, protein dan zink yang mencukupi untuk mengelakkan sebarang kekurangan.

Badan pelekap penyelidikan perubatan menunjukkan bahawa diet vegetarian bukan sahaja sama dengan nutrisi yang sama dengan diet omnivorous, tetapi mereka juga boleh menawarkan kelebihan kesihatan yang berbeza.

Badan pelekap penyelidikan perubatan menunjukkan bahawa diet vegetarian bukan sahaja berkhasiat sama dengan diet yang makan pelbagai makanan (omnivorous diets), tetapi ia juga menawarkan manfaat kesihatan yang berbeza. Manfaat berkaitan dengan diet vegetarian termasuk pengambilan lemak tepu yang lebih rendah dan penggunaan  karbohidrat kompleks lebih tinggi, serat, asid folik, karotenoid dan vitamin C dan E.

Vegetarian lakto

Vegetarian lakto adalah satu istilah yang kadang-kadang digunakan untuk menggambarkan seorang vegetarian yang tidak makan telur. Walau bagaimanapun, vegetarian lakto mengambil produk tenusu seperti keju, susu dan yogurt. Dalam erti kata lain, diet vegetarian lakto termasuk semua makanan berasaskan tumbuhan, termasuk buah-buahan, sayur-sayuran, bijirin dan kacang, serta produk tenusu seperti susu, keju, mentega, keju kambing, susu kambing dan mana-mana produk lain yang diperbuat daripada makanan ini seperti aiskrim. Diet ini tidak termasuk daging merah, daging putih, ikan, ayam dan telur.

Jika anda seorang vegetarian lakto, pakar menasihatkan bahawa makanan harian anda harus mempunyai:

2 hingga 3 sudu teh minyak;

sehingga 2 hidangan kacang dan bijian;

3 hidangan tenusu;

2 hingga 4 hidangan sayur-sayuran;

2 hingga 3 hidangan sayur-sayuran berdaun hijau;

2 hingga 3 hidangan kacang dan protein;

1 hingga 2 hidangan buah-buahan;

1 hingga 2 hidangan buah-buahan kering;

6 hingga 10 hidangan bijirin penuh.

Anda juga memerlukan tiga hidangan produk tenusu setiap hari dan bijirin sarapan diperkuat untuk menambah vitamin B12.

Vegan

Seperti vegetarian, vegan, di samping menjadi vegetarian, jangan gunakan produk haiwan yang lain dan daripada produk seperti telur dan produk tenusu. Mereka juga boleh mengelakkan barangan kulit, bulu dan sutera, sabun lemak, dan produk lain yang dibuat dengan bahan-bahan haiwan. Banyak vegan memilih gaya hidup ini untuk menggalakkan dunia yang lebih berperikemanusiaan dan penyayang. Mereka tahu mereka tidak sempurna, tetapi percaya bahawa mereka mempunyai tanggungjawab untuk cuba untuk melakukan yang terbaik, dan tidak menghakimi yang lain.

Vegan mengelakkan semua produk yang berasal dari haiwan, termasuk telur, makanan tenusu, gelatin yang diperbuat daripada tulang dan tisu penghubung haiwan. Malah madu di “senarai hitam” sebagai produk lebah.

Kerana diet yang ketat, pakar-pakar mengesyorkan makanan harian anda perlu mengandungi:

6 hidangan bijirin, mungkin dari roti dan bijirin yang diperkaya dengan kalsium;

5 hidangan kekacang, kacang dan lain-lain jenis protein, seperti mentega kacang, kacang kuda, tauhu, kentang dan susu soya;

4 kali sehari sayur-sayuran;

2 hidangan buah-buahan;

2 hidangan lemak yang sihat seperti minyak bijan, alpukat dan kelapa.

Apabila menentukan jenis vegetarian anda mahu jadi, fikir tentang apa yang anda ingin masukkan atau elakkan dalam diet. Anda tidak perlu untuk memuatkan ke dalam salah satu kategori ini, tetapi memahami ia akan membantu anda berfikir tentang apa yang anda perlukan untuk menjadi sihat.


7 Risiko Jika Hamil Lewat Di Usia 35 Tahun Ke Atas

Sejak tahun 1950, kehamilan lewat yang sering dikaitkan dengan peningkatan pada usia ibu mempunyai nilai umur yang berbeza. Ada kalanya 35 tahun digunakan sebagai nilai atas dan kadangkala, kehamilan lewat didefinisikan sebagai kehamilan yang berlaku selepas umur 40 tahun.

Menurut kajian yang dijalankan pada tahun 2014 oleh Mathews and Hamilton, sejak tahun 1970, jumlah kehamilan pertama yang berlaku selepas usia 35 tahun semakin meningkat.

Pada tahun 2016, kira-kira 15% kehamilan berlaku dalam kalangan ibu yang berusia 35 tahun ke atas di Amerika Syarikat. Ini merupakan peningkatan jumlah berbanding dengan tahun 2002 (pada kadar 11%).

Jadi mengapa perkara ini penting?

Kehamilan pada usia yang dianggap lanjut untuk para ibu boleh menyebabkan peningkatan risiko tertentu.

Artikel ini akan mengupas 7 risiko yang ibu perlu tahu sekiranya merancang untuk hamil pada usia 35 tahun dan ke atas.

Untuk mendapatkan lebih banyak info tentang Kehamilan, sila dapatkannya
di sini.

1. Pada usia 35 tahun dan ke atas, peluang untuk ibu mengandung rendah

Dalam kitaran haid wanita, terdapat 6 hari di mana wanita mempunyai peluang yang tinggi untuk hamil.

 5 hari berlaku sebelum ovulasi manakala 1 hari lagi adalah semasa ovulasi berlaku.

Ovum hanya boleh hidup selama 24 jam manakala sperma pula boleh hidup selama 5 hari maksimum di dalam saluran reproduktif wanita.

Fakta ini sering digunakan oleh
 pasangan suami isteri untuk melakukan hubungan seks
 tanpa menggunakan sebarang alat mencegah kehamilan dan dalam masa yang sama tidak ingin mempunyai anak.

Walaupun cara ini dikira tidak sempurna seperti apa yang ditunjukkan oleh kajian di Universiti Duke, tapi mereka yang berusia 35 tahun ke atas mempunyai peluang yang rendah untuk hamil.

Dalam kajian tersebut yang diterajui oleh David Dunson yang melibatkan 768 pasangan, sebanyak 433 pasangan hamil.

Mereka yang berusia 35 tahun ke atas mempunyai 25% peluang untuk hamil. Jika dibandingkan dengan mereka yang berusia 25 tahun, peluang ini boleh dianggap sangat rendah.

2. Hubungan seks seharusnya dilakukan 1-2 hari sebelum ovulasi

Kajian menunjukkan, mereka yang mengira waktu subur dan melakukan hubungan seks 1-2 hari sebelumnya mempunyai kebarangkalian yang tinggi untuk hamil.

Namun jika dibandingkan dengan mereka yang berusia 34 tahun dan ke bawah, peluang ibu mengandung bagi wanita berusia 35 tahun dan ke atas sangat rendah.

Kajian yang dijalankan oleh Universiti Boston yang melibatkan 2,820 pasangan telah menunjukkan 72% daripada jumlah subjek yang berusia 35 tahun ke atas hamil setelah setahun mencuba.

Mereka yang berusia 34 tahun ke bawah pula mempunyai kebarangkalian setinggi 87%.

Dapatan kajian ini bertepatan dengan kajian-kajian lain yang pernah dilakukan berkenaan dengan pemalar yang sama (masa melakukan hubungan seks dan kehamilan).

3. Sukar untuk ibu mengandung jika usia melebihi 35 tahun

Dalam kaji selidik yang dijalankan oleh Mohamed Hassan dan Stephen Killick pada tahun 2006 melibatkan 1,976 wanita, 72% subjek yang berusia 35 tahun ke atas hamil manakala bagi mereka yang berusia 25 tahun ke bawah, 90% daripada mereka hamil.

Secara puratanya
mereka yang berusia 35 tahun ke atas hamil setelah 11 bulan mencuba
.

Bagi mereka yang berusia 25 tahun ke bawah pula, mereka hanya perlu mencuba untuk 5-6 bulan.

 Apa yang lebih menakutkan lagi adalah, pakar menjangkakan peratusan tersebut sebagai nilai yang lebih rendah daripada nilai sebenar.

Ini berikutan pengkaji utama hanya menemu ramah mereka yang sudah hamil, bukan mereka yang masih mencuba untuk hamil.

4. Setelah berusia 35 tahun ke atas, risiko keguguran meningkat sehingga 60%

Ada sebabnya kenapa mereka yang berusia 35 tahun dan ke atas dianggap sebagai kehamilan berisiko tinggi.

 Kajian mengenai
risiko keguguran pada ibu mengandung yang berusia 35 tahun ke atas
 dilakukan pada wanita yang menjalani rawatan kesuburan
in vitro fertilization
(IVF).

Mungkin ada berpendapat bahawa dapatan tersebut tidak tepat. Walau bagaimanapun kajian yang hampir sama pada mereka yang subur menunjukkan dapatan yang serupa.

 Bagi mereka yang menjalani rawatan IVF risiko keguguran meningkat setinggi 60% pada usia 45 tahun.

5. Mereka yang pernah melahirkan anak mempunyai peluang yang tinggi untuk hamil kelak

Mereka yang pernah melahirkan anak pada usia muda kelihatan tidak mempunyai masalah kesuburan sehingga mereka mencapai usia 38 tahun.

Bagi mereka yang tidak pernah melahirkan anak pula,
masalah ketidaksuburan kebiasaannya berlaku lebih awal, pada usia 33-34 tahun
.

Terdapat dua sebab yang diberikan oleh pakar:

Kelahiran melaras semula tahap kesuburan wanita namun mekanisme di sebalik fenomena ini tidak diketahui

Fenomena bias pemilihan. Mereka yang pernah melahirkan anak adalah lebih subur berbanding mereka yang tidak melahirkan anak pada usia muda.

Hipotesis ini telah dibuktikan melalui kajian terhadap 2,820 yang telah dijalankan oleh Dr Kenneth J Rothman, Profesor Epidemiologi dari Universiti Boston.

6. Usia pasangan anda (suami) penting terutamanya jika mereka berusia 40 tahun dan ke atas

Perkara ini telah dibuktikan melalui kaji selidik yang dilakukan oleh Hassan dan Killick.

Wanita yang mempunyai pasangan berusia 45 tahun dan ke atas mempunyai purata masa 19 bulan untuk hamil. Bagi lelaki yang berusia 50 tahun pula, masa untuk wanita hamil berada pada purata 32 bulan, hampir dua kali ganda daripada mereka yang berusia 45 tahun!

Oleh sebab itulah
kehamilan bukan satu perkara yang menjadi kesalahan wanita apabila ia tidak menjadi
.

Boleh jadi, ada masalah dengan tahap kesuburan suami.

7. Gaya hidup penting bagi menentukan peluang ibu mengandung

Mereka yang mengamalkan gaya hidup tidak sihat, merokok terutamanya, boleh memberikan kesan buruk kepada tahap kesuburan wanita.

Mereka yang merokok mempunyai risiko 2 kali ganda untuk tidak mempunyai anak
 selepas 5 tahun mencuba.

Begitu juga dengan rawatan kesuburan, pasangan yang menjalani rawatan IVF mempunyai risiko kegagalan yang tinggi sekiranya mempunyai tabiat merokok.

Mereka yang merokok mempunyai risiko keguguran 30% lebih tinggi berbanding dengan wanita lain pada usia yang sama.

Namun, kesan ini boleh dielakkan dengan cara berhenti merokok.

Konklusi

Jika anda ingin merancang kehamilan, pastikan anda mempertimbangkan sebaiknya berkenaan dengan usia hamil.

Lebih baik jika anda berbincang dengan pakar bagi mendapatkan nasihat perubatan dan pemeriksaan fizikal sekiranya perlu.

Kehamilan pada usia 35 tahun ke atas mempunyai risiko tertentu namun itu tidak bermakna mereka yang mencecah usia tersebut tidak boleh mempunyai anak.


Ibu Hamil Perlu Makan Untuk "Dua Orang" Karut Semata-Mata, Melainkan Anda Ada Kondisi Ini!

Kehamilan sememangnya merupakan berita yang sangat menggembirakan buat wanita dan pasangannya. Pun begitu,
terdapat banyak pantang larang dan petua orang lama
 yang kononnya perlu dipatuhi oleh ibu hamil.

Kebanyakan daripada kita mesti pernah terdengar atau terbaca mengenai mitos ibu hamil perlu makan untuk dua orang untuk mendapatkan nutrisi secukupnya bagi ibu hamil dan bayi dalam kandungannya.

Persoalannya, adakah ini fakta atau mitos semata-mata? Ikuti artikel ini untuk mengetahuinya dengan lebih lanjut!

Adakah ia fakta atau mitos?

Sebenarnya, ibu hamil tidak perlu makan untuk dua orang kerana
ia hanyalah mitos semata-mata
.

Menurut kajian yang dilakukan kepada 2,100 orang wanita di Britain, 100 daripada wanita itu masih beranggapan bahawa mereka perlu makan sekurang-kurangnya 300 kalori tambahan untuk sehari.

Menurut kajian lagi, 61% daripada 140 orang ibu hamil menganggap mereka memerlukan makanan tambahan apabila usia kandungan sudah mula memasuki trimester pertama dan kedua.

Hanya satu pertiga daripada ibu hamil yang menganggap ibu hamil tidak perlu mengambil makanan tambahan.

Kajian-kajian ini menunjukkan bahawa masih ramai wanita yang tidak tahu bahawa kenyataan ibu hamil perlu makan untuk dua orang hanyalah mitos semata-mata.

Jadi, ibu hamil tidak perlu makan untuk dua orang?

Pun begitu, ia mungkin juga ada benarnya.

Menurut kenyataan yang dikeluarkan oleh
The Institute of Medicine
, jika anda mempunyai berat badan yang sihat, anda tidak memerlukan sebarang kalori tambahan ketika trimester pertama, 340 kalori tambahan pada trimester kedua dan 450 kalori tambahan pada trimester ketiga.

Melainkan anda mempunyai berat badan berlebihan atau kurang berat badan
, anda perlu mengubahsuai diet seharian anda bergantung kepada kalori yang diperlukan.

Namun demikian, apa yang kurang tepat ditafsirkan adalah bayi perlu makan dalam jumlah yang sama banyak seperti individu dewasa. Ini adalah tidak tepat kerana saiz bayi di dalam rahim hanyalah sebesar sebiji kacang pada trimester awal kehamilan dan hanyalah sebesar sebiji tembikai pada trimester terakhir.

Oleh itu, bayi dalam kandungan sebenarnya tidak memerlukan sumber nutrisi yang berlebihan.

Kesan negatif makan untuk dua orang ketika hamil

Kepercayaan makan untuk dua orang ketika hamil sebenarnya akan mengundang bahaya kepada kesihatan anda dan juga bayi dalam kandungan, antaranya:

Diabetes semasa hamil

Obesiti yang seterusnya akan menyebabkan komplikasi kesihatan lain seperti darah tinggi yang teruk pada trimester terakhir kehamilan (praeklampsia)

Kebarangkalian melahirkan bayi secara pembedahan meningkat

Risiko bayi lahir pra matang meningkat

Risiko bayi terkena demam kuning meningkat

Risiko bayi obesiti apabila meningkat dewasa meningkat

Bagaimanakah mengawal pemakanan ketika hamil?

Persoalannya, bagaimanakah ibu hamil perlu mengawal pemakanannya? Secara umumnya, seorang wanita kebiasaannya memerlukan sekitar 2,000 kalori dalam masa sehari.

Ketika trimester pertama dan kedua kehamilan, kalori tidak perlu ditambah. Namun, kalori perlu ditambah sebanyak 200 kalori tambahan sehari ketika trimester terakhir kehamilan.

Berikut merupakan
makanan yang perlu diambil oleh ibu hamil
 untuk mendapatkan kalori dan nutrisi yang secukupnya buat anda dan bayi:

Sayur-sayuran dan buahan-buahan pelbagai warna yang mengandungi pelbagai vitamin dan mineral

Makanan berprotein seperti kekacang, daging, ikan dan telur

Makanan berkarbohidrat seperti nasi, roti, pasta, oat dan kentang

Makanan atau minuman yang diperbuat daripada produk tenusu seperti susu, keju dan yogurt

Di samping itu, ibu hamil juga perlu cuba untuk elakkan makanan seperti berikut:

Makanan diproses, ditinkan atau dibotolkan

Makanan bergoreng yang mengandungi lemak tidak sihat

Makanan dan minuman bergula seperti soda atau jus buah

Hello Health Group
 tidak menyediakan nasihat perubatan, diagnosis, atau rawatan.

Baca juga:

AWAS, Ibu Hamil Jangan Ambil 15 Makanan Ini Untuk Elak Jejaskan Perkembangan Janin!

Hilang Selera Makan Masa Hamil? Ada 19 Cara Boleh Bantu Mak Buyung

Ibu Hamil Suka Makan Pedas? Anda Sama Macam Fazura, Tapi Tak Bahaya Ke?

Pakar Bagi Ibu Hamil Makan Nanas, Ini Bukan Punca Keguguran!

Mengidam Makanan Manis Tanda Hamil Anak Perempuan & Kepercayaan KARUT Lain, Semua Tak Benar!


Amalkan Buah Ini Semasa Berbuka Puasa

Semasa berpuasa, badan kita mengalami beberapa perubahan, termasuk pada kerja enzim. Enzim yang biasanya dihasilkan oleh sistem pencernaan akan perlahan-lahan berkurang jumlahnya bergantung kepada berapa lama kita berpuasa. Lapisan yang melindungi perut juga akan berkurang seiring dengan tempoh masa berpuasa. Jika anda mengambil makanan yang cenderung merengsakan perut, anda lebih berkemungkinan mengalami masalah pencernaan.

Maka dari itu semasa berbuka, makanan pertama yang dimakan sangatlah penting. Anda disyorkan untuk memilih makanan berbuka yang mudah dicerna, dan salah satu contohnya adalah buah. Buah apa yang baik untuk dimakan ketika berbuka puasa?

1. Tembikai

Buah ini terkenal dengan kandungan airnya yang banyak. Namun, tembikai juga kaya dengan antioksida, vitamin, dan mineral. Disebabkan kandungan airnya, buah ini sesuai digunakan sebagai makanan pembuka semasa berbuka puasa, memandangkan semasa puasa, badan kita cenderung mengalami dehidrasi kerana pengambilan air yang berkurangan. Tembikai mempunyai kandungan air dan elektrolit sebanyak 92% sehingga dapat membantu tubuh mendapatkan kembali cecair dan elektrolit yang hilang semasa berpuasa. Tembikai juga termasuk jenis buah yang mudah dicerna.

Selain sebagai sumber air dan elektrolit, tembikai juga boleh membantu mencegah beberapa penyakit. Warna merah pada isinya menunjukkan bahawa ia mengandungi banyak likopen, iaitu sejenis sebatian yang dapat memainkan peranan dalam mencegah penyakit jantung dan kanser prostat. Kandungan kolin yang terdapat dalam tembikai boleh membantu mencegah keradangan yang boleh terjadi di dalam tubuh dengan cara menjaga struktur membran sel anda. Dan jangan lupa kandungan antioksida, vitamin A, serta vitamin C pada tembikai yang boleh membantu regenerasi sel pada kulit dan menyihatkan rambut.

2. Epal

Epal merupakan salah satu buah yang dikenali mempunyai banyak manfaat. Semasa berbuka puasa, sebiji epal dapat membantu sistem pencernaan anda perlahan-lahan menyiapkan organ-organnya untuk menerima makanan yang lebih kompleks. Meskipun kandungan air pada epal tidak sebanyak tembikai, epal mempunyai kandungan serat yang cukup tinggi yang juga berperanan penting dalam menjaga kesihatan tubuh semasa berpuasa.

Apabila anda berpuasa, kecenderungan untuk makan berlebihan menjadi lebih tinggi, lebih-lebih lagi ketika berbuka puasa. Anda sudah tidak makan selama hampir 12 jam, maka anda merasa tidak mengapa jika makan banyak semasa berbuka. Hal ini tentu tidak baik kerana boleh meningkatkan risiko kegemukan. Dengan pengambilan epal sebelum makan besar, anda boleh mengurangkan keinginan untuk makan berlebihan ketika berbuka. Selain membantu kerja sistem pencernaan tubuh, serat dalam epal boleh memberi anda kesan kenyang, sehingga mencegah anda untuk mengambil makanan lebih banyak daripada yang diperlukan.

Selain itu manfaat epal bagi kesihatan juga tidak dapat diragukan lagi. Mulai dari mengurangkan risiko diabetes, menurunkan kadar kolesterol dalam darah, menjaga kesihatan jantung, mencegah katarak, sehingga melindungi badan daripada kesan buruk radikal bebas yang boleh menyebabkan kanser.

3. Anggur

Buah kecil ini boleh menjadi alternatif anda untuk berbuka puasa. Rasanya yang segar dan manis boleh membantu menggantikan cecair dan gula yang hilang semasa berpuasa. Anggur juga termasuk jenis buah yang mudah dicerna kerana mengandungi banyak air dan mengandungi serat, dan baik untuk dimakan sebelum anda hidangan utama ketika berbuka puasa. Ini akan mempersiapkan sistem pencernaan anda sebelum memproses jenis makanan yang lebih kompleks.

Selain itu, anggur juga mempunyai banyak manfaat kesihatan lain. Dengan kandungan air dan seratnya, anggur boleh membantu mengatasi sembelit. Potasium dalam anggur berperanan mencegah tekanan darah tinggi dari menjadi lebih parah. Kajian kohort yang dilakukan pada tahun 2013 menyatakan bahawa pengambilan anggur dapat mengurangkan risiko diabetes jenis 2 pada orang dewasa. Anggur juga dapat membantu mengurangkan tahap keparahan alergi seperti hidung berair, mata merah, dan bersin. Antoksidan dalam anggur yang dikenali sebagai polifenol juga dapat mengurangkan bahkan mencegah risiko kanser paru-paru, kanser pankreas, kanser prostat,dan kanser usus besar.


Boleh Cuba 5 Teknik Rebus Kerang Ini, Isi Kerang Tak Kecut, Gemuk-Gemuk, Lembut Dan 'Juicy'!

Di rumah kita pastinya ada stok kerang rebus yang disimpan dalam peti sejuk sebagai rencah masakan. Kerang yang telah direbus ini boleh digunakan dalam masakan seperti kuetiau dan juga sambal. Namun, tidak ramai yang tahu bagaimana untuk mendapatkan isi kerang yang lembut, tidak kecut, dan berjus. Kami kongsikan di sini beberapa teknik dan cara rebus kerang yang boleh anda cuba di rumah.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Ini cara rebus kerang supaya isinya lembut, padat dan
juicy

Kami percaya, ramai daripada kita yang mempunyai cara dan teknik masing-masing ketika
merebus kerang
.

Kesemuanya adalah teknik yang betul selagi mana ia tidak menyebabkan penurunan
kualiti kerang
 sehingga boleh mendatangk
an kesan yang buruk kepada kesihatan.

Untuk mereka yang mahu menggunakan cara lain memasak kerang rebus, anda mungkin mahu mencuba 5 teknik merebus kerang yang kami kongsikan di bawah ini:

#1. Kerang rebus ala Sheila Rusly

Kaedah yang dikongsikan oleh selebriti tempatan yang terkenal dengan rancangan Ketuk-ketuk Ramadan, Sheila Rusly ini menjadikan kerang yang direbus tampak segar dan tidak terlebih masak.

Cara-caranya adalah:

Kerang perlu dicuci dan dibersihkan dengan baik terlebih dahulu.

Isikan air ke dalam periuk rebusan dan masukkan beberapa
sudu kecil garam
 ke dalam air rebusan.

Rebus air terlebih dahulu sehingga mendidih. Air rebusan yang telah mendidih boleh membantu mempercepatkan proses memasak kerang.

Setelah air tersebut mendidih, masukkan kerang ke dalam air. Biarkan selama tiga minit sahaja.

Setelah tiga minit, angkat kerang daripada periuk dan bilas dengan menggunakan
air sejuk
 atau air paip bagi menghentikan proses memasak kerang.

Buang sebelah kulit kerang dan ia sedia untuk dimasak atau dihidangkan.

#2. Merebus kerang tanpa air

Kedengaran agak pelik bukan? Tetapi kaedah ini sebenarnya menjadikan kerang lebih lembut dan tidak liat sama sekali.

Caranya adalah seperti berikut:

Cuci kerang sehingga bersih terlebih dahulu.

Panaskan
kuali
 atau periuk untuk memasak kerang. Guna api kecil sahaja.

Titikkan serai
 dan masukkannya ke dalam periuk.

Masukkan kerang yang telah dicuci ke dalam periuk. Ingat, jangan sesekali memasukkan air ke dalam periuk rebusan.

Pada awalnya, periuk akan sedikit berasap. Namun lama-kelamaan, kerang akan mula mengeluarkan airnya sendiri dan mula mendidih.

Kulit kerang akan mula terbuka dan ia sedia untuk diangkat. Tidak perlu menunggu kesemua kulit kerang untuk terbuka.

#3. Kerang rebus cara Ibu Azzah

Personaliti masakan di media sosial, Ibu Azzah juga ada berkongsi tip cara rebus kerang untuk mendapatkan isi kerang yang gemuk, berjus dan tidak liat.

 Cara yang dikongsikan oleh Ibu Azzah adalah seperti berikut:

Cuci bersih kerang yang hendak dimasak.

Panaskan air
 di dalam periuk rebusan sehingga mendidih terlebih dahulu.

Setelah
air mendidih
, masukkan kerang yang telah dibersihkan ke dalam periuk.

Tutup periuk dengan penutup dan biarkan selama satu minit sahaja.

Selepas satu minit, tutup api dapur dan angkat kerang daripada periuk.

Kerang rebus sedia untuk dimakan atau dimasak.

#4. Kerang rebus untuk isi yang padat, tidak kecut

Selain daripada tiga teknik di atas, anda juga boleh mencuba teknik keempat ini yang dikatakan boleh membuatkan isi kerang menjadi gemuk.

Caranya adalah seperti berikut:

Masukkan beberapa
sudu kecil garam
 dan
 juga serai
 yang telah dititik ke dalam periuk.

Kemudian, masukkan kerang yang telah dicuci bersih.

Masukkan air ke dalam periuk separas kerang sahaja. Jangan terlebih dan terkurang daripada paras tersebut.

Letakkan periuk di atas dapur dan buka api kuat. Tutup periuk rebusan dengan penutup periuk.

Setelah air rebusan kerang mula berbuih atau mendidih, tutup api dapur. Biarkan kerang seketika dalam periuk selama 5 minit.

Toskan air rebusan kerang dan sedia untuk dihidang.

#5. Selain cara rebus kerang, boleh guna kaedah kukus juga

Selain merebus, anda juga boleh menggunakan kaedah stim atau kukus untuk memasak kerang.

Caranya adalah:

Bersihkan kerang dengan baik.

Panaskan air
 dalam periuk pengukus sehingga mendidih.

Setelah air mendidih, masukkan kerang ke dalam periuk pengukus dan biarkan kerang dikukus selama 7 minit. Tutup periuk dengan penutup.

Buka penutup periuk dan lihat kulit kerang. Jika kebanyakan
kulit kerang
 telah terbuka, ia bermakna kerang telah pun masak.

Tutup api periuk pengukus dan kerang rebus siap untuk dihidang.

Cara bersihkan kerang dengan betul

Bagi anda yang masih tidak tahu cara untuk membersihkan kerang, ikuti langkah-langkah ini:

Basuh dan bilas kerang dengan menggunakan air. Anda boleh menggunakan berus plastik atau berus pencuci periuk untuk membersihkan lumpur yang melekat pada luar kulit kerang.

Setelah kerang bersih, masukkan kerang tersebut ke dalam
air bergaram
 yang sejuk atau pada suhu bilik. Biarkan kerang terendam sekurang-kurangnya 30 minit agar kerang mengeluarkan pasir dan lumpur yang ada dalam kulit kerang.

Keluarkan kerang daripada
air bergaram
 dengan menggunakan tangan. Ini bertujuan agar segala pasir dan lumpur yang telah keluar dan tenggelam tidak bercampur dengan kerang semula.

Bilas sekali lagi dengan air dan kerang sedia untuk direbus atau dikukus.

Semoga tip-tip yang dikongsikan ini boleh membantu anda mendapatkan isi kerang yang gemuk, lembut dan berjus. Selamat mencuba!


Wean Off, Adakah Baby Bersedia? Ini Yang Ibu Kena Tahu Tentang Usia Sesuai Bercerai Susu

Berbicara tentang proses penyusuan, pernah tak anda terfikir bilakah masa sesuai untuk cerai susu dilakukan? Adakah
wean off
  atau bercerai susu ini jadi terlalu awal atau terlalu lewat?

Masa sesuai untuk cerai susu

Bergelar seorang ibu, anda sememangnya akan disarankan untuk
melakukan penyusuan eksklusif
 kepada si manja.

Anda akan diberitahu tentang kepentingan dan kebaikan susu kepada si manja serta tahap kesihatan anda.

Pun begitu, tidak siapa yang memberitahu anda bilakah masa sesuai untuk meneruskan proses cerai susu, kan?

Semestinya proses penyusuan akan dapat membantu mengukuhkan
ikatan antara ibu dan anak
.

Di samping eratkan jalinan kasih sayang, susu juga merupakan sumber pemakanan tunggal untuk bayi untuk proses tumbesaran.

Umumnya, tiada keputusan objektif di sini untuk menentukan tempoh masa bagi proses penyusuan. Sama ada setahun atau lebih lama daripada itu.

Walau apa pun, keputusan untuk
wean off
 adalah bergantung kepada anda 100%. Badan anda, anak anda – maka itu adalah hak anda.

Pandangan organisasi kesihatan utama

Kebanyakan organisasi kesihatan utama mengesyorkan penyusuan
susu ibu
 untuk sekurang-kurangnya setahun.

Ia dilakukan dengan 6 bulan penyusuan eksklusif, diikuti kombinasi proses penyusuan dengan pengambilan
makanan pejal
 untuk bayi.

Kemudian panduan penyusuan akan berbeza mengikut berapa lama tempoh menyusu yang ingin diteruskan.

Walau bagaimanapun, Pertubuhan Kesihatan Sedunia (WHO) dan
American Academy of Family Physicians
(AAFP) mengesyorkan penyusuan susu untuk dilakukan bagi tempoh masa yang lebih lama.

Ini kerana terdapat banyak
faedah penyusuan
 kepada bayi bagi tempoh menyusu 2 tahun atau lebih.

Tempoh purata cerai susu

Proses
wean off
 adalah 1 keadaan yang sukar ditentukan secara tepat.

Jika anda adalah seorang ibu yang memilih untuk menyusukan si manja melepasi usia lebih 3 tahun, ketahuilah bahawa itu adalah situasi normal.

Bahkan AAFP menyatakan, berdasarkan data antropologi, usia semula jadi untuk cerai susu – iaitu yang ditentukan oleh kanak-kanak itu sendiri – adalah antara 2.5 hingga 7 tahun.

Apa yang pasti, bukan semua individu kanak-kanak akan terus menyusu sehingga mencapai usia 7 tahun.

Tetapi sekurang-kurangnya, anda menyedari adalah normal untuk perkara itu berlaku.

Memulakan proses bercerai susu

Pakar menyarankan untuk memulakan proses
wean off
sebaik sahaja anak mula mengambil
makanan pejal
.

Namun, ia bukan bermakna terus berhenti 100%, ya?

Cuma anda mengurangkan jumlah penyusuan dari masa ke masa. Ia mungkin memakan masa daripada beberapa bulan hingga ke tahun.

Proses ini sekurang-kurangnya dapat memberikan badan anda dan juga bayi untuk menyesuaikan diri.

Umumnya, melakukan cerai susu akan memberikan kesan signifikan yang berbeza bergantung kepada usia bayi.

Sebelum usia 6 bulan

Perlu diingat bayi berumur 6 bulan ke bawah disarankan untuk diberi penyusuan
susu ibu
 secara eksklusif. Namun, jika ada kes berbeza, anda perlu menggantikan
penyusuan badan
 dengan susu formula.

Jika bayi anda tidak biasa minum melalui
botol susu
, anda perlu membiasakan mereka.

Secara perlahan-lahan, tingkatkan jumlah penyusuan
botol susu
 dan kurangkan penyusuan susu badan.

Dalam masa beberapa minggu atau bulan, anda boleh terus beralih kepada
penggunaan botol susu
.

Selepas usia 6 bulan

Pada usia ini, anda boleh menggantikan beberapa sesi penyusuan dengan makanan pejal.

Tetapi anda harus menyedari bahawa seorang bayi biasanya tidak mengambil makanan pejal dalam jumlah yang banyak.

Ibu perlu menggabungkan susu formula apabila mengurangkan sesi proses penyusuan badan. Tambahkan susu formula ke dalam makanan pejal sebagai makanan tambahan.

Sentiasa ingat bahawa
susu ibu
 atau susu formula masih merupakan sumber kalori utama si manja pada tahun pertama.

Selepas usia setahun

Jika bayi mengambil makanan pejal dan mula meminum air bersama susu, anda boleh mengurangkan penyusuan bayi tanpa perlu menggantikannya dengan
susu formula.

Melakukan cerai susu pada usia ini mungkin melibatkan keterikatan emosi.

Jadi anda mungkin perlu memikirkan cara lain untuk mewujudkan rasa selesa pada bayi seperti ketika mereka menyusu badan.

Secara mengejut

Tindakan ini sangat tidak digalakkan, kerana menyebabkan
pembengkakan payudara
 dan meningkatkan risiko jangkitan. Ia juga boleh menjejaskan emosi bayi dan anda.

Namun, dalam situasi tertentu,
wean off
 secara mengejut ini mungkin didasari oleh keperluan tertentu. Tapi pastikan anda menggantikannya dengan makanan atau susu formula yang sesuai.

Secara sendiri

Seperti namanya, ia bermakna anda memberikan kebebasan pada si manja mengikut keselesaannya untuk proses cerai susu.

Setiap kanak-kanak adalah berbeza dari segi penyusuan. Ada yang mudah berhenti menyusu, ada yang memerlukan lebih banyak masa sebelum
wean off
.

Terpulang kepada ibu…

Keputusan mengenai berapa lama proses penyusuan atau cerai susu akan dilakukan adalah hak peribadi anda.

Setiap ibu pastinya mempunyai pendirian yang melibatkan emosi dan fizikal untuk apa yang terbaik buat dirinya dan anak.

Namun, ibu perlu ingat, keputusan untuk menghentikan penyusuan adalah berbeza bagi setiap anak-anak.


Ibu, Percayalah Seorang Anak Autisme Juga Boleh BERJAYA! Ini Contohnya...

Bolehkah seorang kanak-kanak autisme berjaya dalam kehidupannya tanpa mengharapkan individu lain? Siapa kata ia sesuatu yang mustahil? Ini adalah kisah mengenai seorang autistik yang berjaya mencipta inovasi dalam penternakan…

Untuk mendapatkan lebih banyak info tentang Keibubapaan, sila dapatkannya
di sini.

Si kanak-kanak autisme yang genius

Apabila menyebut tentang kanak-kanak autisme, perkara pertama yang terbayang di benak pastilah kesukaran mereka menyesuaikan diri dengan norma hidup seharian.

Percaya atau tidak, terdapat tokoh
autisme yang berjaya
 dalam kerjaya mereka, menepikan segala rintangan dan cabaran yang mereka hadapi daripada zaman kanak-kanak hingga dewasa.

Proses pembelajaran dan pengajaran untuk kanak-kanak autisme
sememangnya sangat mencabar
, tetapi tidak mustahil pendidikan mampu mengubah, bahkan melahirkan genius dalam kalangan kanak-kanak autisme.

Dr Temple Grandin daripada Boston, Massachusetts merupakan seorang tokoh ternama dalam bidang penternakan haiwan di Amerika Syarikat.

Beliau yang menghidap autisme, mempunyai kesulitan bercakap dan tidak gemar disentuh ketika kecil.

Walaupun disarankan doktor agar dimasukkan ke dalam institusi jagaan, ibunya nekad membesarkan Grandin agar mendapat pendidikan seperti orang lain.

Dengan sokongan daripada ibunya dan bimbingan mentor di sekolah, beliau menamatkan pendidikan dengan jayanya dan mencipta kerjaya sebagai seorang pakar haiwan dan rujukan keibubapaan untuk kanak-kanak autistik.

Sewaktu menghadiri kolej, disebabkan tekanan yang dialaminya sendiri, beliau mencipta ‘mesin peluk’ yang membantu menenangkan seorang autistik yang terlebih sensitif kepada ransangan deria.

Uniknya, idea tersebut datang apabila beliau melihat bagaimana lembu menjadi lebih tenang apabila dimasukkan ke dalam kandang pemeriksaan.

Pengenalan beliau dengan haiwan ternakan bermula dengan cuti musim panas yang dihabiskannya di ladang penternakan kepunyaan ibu saudaranya. Di kawasan peternakan itu, beliau mula berkembang minat pada lembu.

Daripada pemerhatiannya, beliau mendapati bahawa cara beliau ‘befikir secara visual’ sama seperti haiwan ternakan tersebut.

Baca juga:

Ini cara kanak-kanak autisme melihat dunia

Menurut beliau, sebagai seorang autistik, beliau melihat dunia seperti kebanyakan haiwan: tempat menakutkan tanpa dapat membaca emosi orang lain dan fikiran hanya dalam bentuk visual dan bukannya kata-kata.

Persamaan antara cara beliau dan haiwan
mencerap persekitaran membantu
 beliau memahami keadaan haiwan. Menurut beliau lagi, beliau tidak berfikir dalam bentuk perkataan dan bahasa, tetapi dalam bentuk deria ransangan.

Segala sentuhan, bau, visual menjadi memori yang dikategorikan.

Demikian juga pemerhatian beliau kepada haiwan. Sebagai contohnya beliau mendapati sewaktu lembu diberikan vaksin, ada sesetengahnya meronta manakala ada yang tenang.

Setelah diselidik, beliau mendapati lembu yang panik menjadi takut disebabkan melihat bayang-bayang.

Tambah beliau lagi, haiwan
mempunyai emosi.
 Tetapi rasa takut cenderung menjadi salah satu emosi paling utama.

Beliau juga percaya bahawa haiwan juga mempunyai bakat tertentu. Seperti burung yang berhijrah dengan hanya mengingati laluannya kerana memori berdasarkan deria.

Segala apa yang dilihat dan dihidu sepanjang perjalanan membentuk memori yang diingati mereka.

Inovasi penternakan haiwan yang beretika daripada seorang autistik

Pemerhatian dan kajian teliti
 yang dilakukan beliau akhirnya membolehkannya membuat penambahbaikan dalam industri ternakan, dan pada tahun 1975 selepas mendapat ijazah sarjana, beliau yang merupakan seorang kanak-kanak autisme pada zaman kecilnya menubuhkan syarikat
Grandin Livestock Handling Systems
.

Sepanjang kariernya, Grandin memulakan perubahan besar dalam industri ternakan seperti merancang pelbagai inovasi pada pusat ternakan yang membantu mengurangkan tekanan pada haiwan sebelum disembelih.

Disebabkan jasa beliau, industri penternakan haiwan di Amerika Syarikat tidak lagi sekadar melibatkan
cowboy
 yang melayan haiwan dengan kasar tanpa memahami dan bersimpati dengan keadaan haiwan tersebut.

Kisah hidup beliau juga menjadi inspirasi kepada filem
Temple Grandin.
 Beliau membuktikan bahawa perbezaan sebagai seorang autistik bukan bermakna kekurangan.


Apa Yang Perlu Anda Lakukan Sebelum, Semasa dan Selepas Banjir?

Mengikut ramalan daripada Jabatan Meteorologi Malaysia, Monsun Timur Laut atau musim tengkujuh yang bakal menyebabkan banjir dijangka bermula pada 24 Oktober 2019 hinggalah bulan Mac 2020. Antara negeri yang mungkin terjejas akibat taburan hujan yang tinggi ini adalah negeri Kelantan, Terengganu, Pahang, Johor, Sarawak serta Sabah. Fasa pertama musim tengkujuh dijangka akan berlaku di Semenanjung Malaysia, manakala fasa kedua akan lebih tertumpu di kawasan Timur Malaysia.

Memandangkan jangkaan musim tengkujuh yang akan berlaku sudah diumumkan, apakah persediaan kita jika kita merupakan salah seorang penduduk yang tinggal di enam buah negeri tersebut? Berikut disenaraikan beberapa perkara yang boleh anda lakukan sebelum, semasa dan selepas banjir agar anda lebih bersedia.

Sebelum banjir

Sediakan kit kecemasan yang mengandungi ubat-ubatan, lampu suluh dan alat komunikasi tambahan seperti telefon bimbit

Simpan perkakas
elektrik
 seperti pemanas
air
 ketuhar di tempat yang lebih tinggi seperti loteng rumah

Bina penghalang atau penghadang air banjir seperti
beam
 untuk mengelakkan kemasukan air banjir ke dalam rumah anda

Simpan segala dokumen penting di tempat yang lebih selamat dan jauh daripada aliran air

Semasa banjir

Dengar pengumuman daripada radio, televisyen, atau mana-mana media sosial berkenaan perkembangan semasa banjir di kawasan anda

Bersedia untuk sebarang kemungkinan banjir kilat yang akan berlaku. Sekiranya terdapat kemungkinan banjir kilat, terus berpindah ke kawasan yang lebih tinggi tanpa perlu menunggu arahan pihak berkuasa berkaitan

Perhatikan tahap ketinggian air di sekeliling rumah anda seperti tasik, aliran sungai, longkang, parit besar dan tali air sebagai langkah bersedia

Tutup semua punca atau bekalan elektrik di rumah anda untuk mengelakkan sebarang kejadian yang tidak diingini

Ikuti arahan pihak berkuasa untuk berpindah. Jangan berlengah semasa dalam proses pemindahan

Berpindah ke tempat yang lebih tinggi dan selamat sementara anda masih mempunyai masa untuk bergerak dan berpindah. Jangan sesekali menunggu sehingga air banjir menenggelamkan rumah anda

Gunakan kenderaan yang lebih selamat untuk berpindah seperti kenderaan pacuan empat roda atau bot dan sampan.

Selepas banjir

Elakkan bermain dengan air banjir. Ia mungkin telah tercemar dengan minyak, bahan
kimia
 berbahaya atau limpahan air kumbahan

Hati-hati di kawasan yang telah terkesan dengan air banjir. Struktur jalan raya mungkin telah lemah dan boleh terjadi runtuhan

Jauhkan diri anda daripada sebarang kabel yang terjuntai di dalam air atau terputus. Hubungi syarikat bekalan elektrik untuk tindakan lanjut

Pulang ke kediaman anda hanya setelah mendapat kebenaran pihak berkuasa

Baiki semula tangki septik rumah anda untuk mengelakkan sebarang masalah kesihatan dan kerosakan berpanjangan

Bersihkan rumah anda dengan menggunakan air bersih dan bahan pencuci. Lumpur yang memasuki kediaman mungkin mengandungi sisa kumbahan dan bahan kimia berbahaya

Panduan ini boleh membantu anda agar lebih bersedia. Jika kawasan rumah atau kediaman anda dianggarkan sebagai salah satu kawasan yang mungkin terjejas akibat banjir, langkah persediaan dan pencegahan adalah lebih utama sebelum bencana banjir melanda. Ini bertujuan meminimumkan kerosakan yang berlaku, mengurangkan kos pembaikan, dan yang paling penting adalah keselamatan diri anda sendiri. Ingatlah, sediakan payung sebelum hujan.


Kaki Bengkak Lepas Tersepak Bucu Kerusi? Ini Tanda Badan Anda Alami Keradangan!

Anda mungkin selalu dengar tentang keadaan kesihatan keradangan. Tetapi apakah maksud radang yang sebenarnya?

Di dalam istilah perubatan, ia disebut sebagai
inflammation
dan ia juga disebut sebagai
‘
itis’
di setiap akhir
organ
 atau bahagian yang mengalami keradangan tersebut.

Contohnya radang jantung (cardiac) disebut carditis, radang apendiks (appendix) sebagai appendicitis.

Untuk mendapatkan lebih banyak info tentang Kesihatan, sila dapatkannya
di sini.

Apakah maksud radang?

Apabila kaki terseliuh, selalunya anda akan
mengalami bengkak
 pada bahagian terbabit. Atau
kepala terhantuk
 di dinding, benjol akan keluar.

Bengkak dan benjol itu adalah contoh tindak balas keradangan.

Secara ringkasnya, keadaan kesihatan dialami ini adalah tindak balas yang diberikan oleh badan apabila berlaku kecederaan atau jangkitan. Ia adalah sebahagian daripada mekanisme perlindungan oleh badan.

Lebih banyak darah akan mengalir di tempat yang terbabit dan beberapa bahan kimia dilepaskan serta sel-sel darah putih juga akan turut terlibat.

Tujuannya adalah untuk melawan jangkitan dan membantu dalam proses pemulihan.

Semua tindak balas tersebut akan menyebabkan simptom-simptom berikut:

Bengkak.

Kemerahan dan panas.

Sakit.

Hilang fungsi – contohnya sendi tak boleh bergerak, jantung gagal berfungsi dengan baik.

Radang di luar kawalan

Dalam beberapa keadaan, maksud radang berlaku walaupun tanpa kehadiran apa-apa jangkitan mahupun kecederaan.

Keadaan seperti ini boleh berlaku dalam sekumpulan penyakit yang
disebut sebagai penyakit autoimun
.

Dalam penyakit ini, sistem ketahanan badan berada di luar kawalan. Ia dengan sendirinya menyerang sel-sel normal di dalam badan.

Disebabkan ia berlaku bukan kerana jangkitan atau kecederaan, maka ia hanya akan membawa kemudaratan berbanding kebaikan.

Antara contoh penyakit autoimun adalah:

Sistemik lupus eritomatosus (SLE).

Artritis reumatoid (RA).

Osteoartritis (OA).

Hepatitis
 autoimun.

Penyakit Chrohn.

Ulseratif kolitis (UC).

Sistemik lupus eritomatosus (SLE)

Malangnya, masih tiada rawatan khusus bagi
penyakit autoimun
secara amnya.

Apa yang terbaik dapat dilakukan adalah dengan melemahkan sistem imun badan agar sistem tersebut tidak lagi menyerang sel-sel normal.

Namun, kesannya adalah pesakit lebih terdedah kepada jangkitan dan mudah jatuh sakit.

Apakah rawatan bagi keadaan kesihatan ini?

Jika berlaku keradangan biasa dan tidak melibatkan
organ dalaman
, anda boleh lakukan perkara berikut:

Letakkan bahagian terbabit di posisi yang tinggi untuk mengurangkan peredaran darah, seterusnya mengurangkan bengkak – angkat tangan dan kaki yang bengkak.

Tuam dengan ais atau air sejuk.

Ambil ubat tahan sakit –
panadol
, aspirin.

Rehatkan bahagian yang terbabit.

Jumpa doktor jika tidak berlaku perubahan dalam tempoh 3 hari atau terasa sangat sakit.